sagorsarker/bangla-wikipedia huggingface dataset:
পৌরাণিক কাহিনী

পুরাণ বা পৌরাণিক কাহিনী হল সমাজে প্রচলিত লোক কাহিনির প্রাচীন প্রকারভেদ। সাধারণত বিশ্বজগৎ, পৃথিবী, প্রকৃতি ও মানব সভ্যতা ইত্যাদির উৎপত্তি ও স্বভাব ব্যাখ্যা করতে প্রাচীনকালে ও মধ্যযুগে এই লোককাহিনির জন্ম হয়েছিল। সাধারণত পৌরাণিক কাহিনীগুলো আবর্তিত হয় দেবদেবীদের ঘিরে, যারা বিশ্বজগতের বিভিন্ন প্রপঞ্চের উপর নিয়ন্ত্রণ রাখেন। যেমন, কেউ সূর্যের দেবতা, কেউ সমুদ্রের দেবতা ইত্যাদি। ইংরেজিতে পুরাণকে মিথ (Myth) বলে যা এসেছে গ্রিক শব্দ মিথোস ); মিথোস মানে গল্প বা কেচ্ছা। পুরাণ পাঠাতে পারেন হয় অধ্যয়নের কাল্পনিক, বা একটি শরীর বা সংগ্রহ কাল্পনিক. শ্রুতি করতে পারেন, মানে 'পবিত্র গল্প', 'প্রথাগত আখ্যান' বা 'টেল দেবতা'. একটি শ্রুতি হতে পারে একটি গল্প ব্যাখ্যা করার কেন কিছু বিদ্যমান ।
পৃথিবীর উৎপত্তি বা অস্তিত্বের প্রশ্নে মানব সভ্যতা সব সময় পৌরাণিক কাহিনী বেছে নিয়েছে। এ সকল পৌরাণিক কাহিনীতে সাধারণত অনেক দেব দেবী বিভিন্ন উদ্ভিদ এবং পশুপাখি দ্বারা সমৃদ্ধ থাকে যা রূপকথা গুলোতে প্রাণ সঞ্চার করে থাকে। বেশির ভাগ ক্ষেত্রেই এই সব রূপকথায় কোন নির্দিষ্ট সময়কাল থাকে না। এগুলো সম্পূর্ণ হবার কোন লিখিত তথ্য নেই যা ইতিহাসে থেকে থাকে। কিছু কিছু রূপ কথায় বিভিন্ন চিহ্নের উল্লেখ থাকে যার দ্বারা বিভিন্ন অর্থ দ্বারা করানো যায়।
পৌরাণিক কাহিনী একটি পবিত্র আখ্যান, কারণ এটি ধর্মীয় বা আধ্যাত্মিক তাৎপর্য পূর্ণ তাদের জন্য যারা এটি বর্ণনা করে ।
এছাড়াও পৌরাণিক কাহিনী সংস্কৃতিক চিন্তা ও মান প্রকাশে অবদান রাখে, যেমন gremlins দ্বারা উদ্ভাবিত বিমান প্রযুক্তিবিদ দ্বিতীয় বিশ্বযুদ্ধ এড়ানোর অংশ হিসাবে দায়ী ।
বর্তমান সময়ে এসে প্রায়ই পৌরাণিক কাহিনী গুলো অতিরঞ্জিত ভাবে তুলে ধরা হয়।
Albert A. Anderson এর মতে mythos শব্দটি হেমারের বিভিন্ন কাজে দেখা গেছে। এমন কি হেমার যুগের কবিরাও এই শব্দটি ব্যবহার করেছেন তাদের সাহিত্য কর্মে।
mythos শব্দটি প্রায়শই ব্যর্থ হয়েছে সত্য অথবা মিথ্যার মাঝে পার্থক্য বোঝাতে। David wiles এর মতে প্রাচীন গ্রীসে শব্দটি বিপুল তাৎপর্য বহন করতো। এটি ব্যবহার করা হত মিথ্যাচার ধর্মীয় ব্যাপারগুলোকে উপস্থাপন করার সময়।
পৌরাণিক কাহিনীর যে চরিত্রগুলো আছে সেগুলো দিয়ে পরবর্তীতে বিভিন্ন লোকগাথা তৈরি হয়েছে যেগুলোতে এ চরিত্রগুলোর ব্যবহার ব্যপক। সাধারণ রূপকথায় অনেক চিহ্ন ব্যবহার করা হয় যেগুলো দিয়ে অনেক ক্ষেত্রে উদাহরণ দেওয়া যায় যা এর ব্যবহার মাত্রা অনেকাংশে বাড়িয়ে দিয়েছে।
সত্যিকার অর্থে পৌরাণিক কাহিনীর কোন ভিত্তি নেই। বেশির ভাগ ক্ষেত্রেই ধর্মীয় পৌরাণিক কাহিনীগুলো সন্দেহের উদ্রেক করে। কিন্তু এ ব্যপার গূলো ঐ ধর্মাবলম্বীদের মনে আঘাত সৃষ্টি করে থাকে যারা বিশ্বাস করে রূপকথার ভিত্তিহীনতার দ্বারা।
মানব চরিত্রের সাধারণ বৈশিষ্ট এই যে, তারা সব সময় এ মহাবিশ্ব সম্পর্কে এর সৃষ্টি সম্পর্কে অভিভূত হয়ে এসেছে আর ঠিক তাই তারা খুঁজে বেরিয়েছে এর সৃষ্টির রহস্য যাকে অর্থ দান করার লক্ষেই তৈরি রূপকথা।
পাশ কাটানো (যানবাহন)

সড়কে একই দিকে ও পথে চলমান দুইটি যানের মধ্যে দ্রুতগামী যানটি তুলনামূলকভাবে ধীরগতির গাড়িকে পাশ দিয়ে অতিক্রম করাকে পাশ কাটানো বলে। একে ইংরেজিতে ওভারটেক করা বলে। অন্য গাড়িকে পাশ কাটানোর ক্ষেত্রে সাধারণত যে লেইনে বা উপপথে গাড়িটি চলমান ঠিক তার পাশের লেইনটি ব্যবহার হয়ে থাকে। এক্ষেত্রে অবস্থা ভেদে ধীরগতির গাড়ির বাম এবং ডান উভয় পাশের লেইন ব্যবহার করেও পাশ কাটানো হয়ে থাকে।
প্রথমে মনে রাখতে হবে, গাড়ি চালনার কৌশল বা রীতিগত পার্থক্যের কারণে আভ্যন্তরীণ লেইন ও বাহ্যিক লেইন বলতে ব্রিটিশ বা বাঁহাতি ব্যবস্থায় যেটিকে বুঝায় ঠিক তার বিপরীত লেইনকে বুঝায় মার্কিন যুক্তরাষ্ট্রে। এ কারণে যুক্তরাজ্যে পাশ কাটানোর সময় যে লেইন ব্যবহার করে করা হয় তাকে বাহ্যিক লেইন বলা হলেও আমেরীকায় বলা হয় আভ্যন্তরীন লেইন। তবে উভয় ক্ষেত্রে পাশ কাটানো হয় সামনের গাড়ির চালকের পেছন হতে পাশের লেইনটি ব্যবহার করে।
একটি মাত্র লেইনে একদিকে চলমান পথ কিংবা অবিভক্ত উভয় দিকে চলমান পথের ক্ষেত্রে সামনের গাড়িটিকে পাশ কাটানোর ক্ষেত্রে পেছনের গাড়িটি সাধরণত একই দিকে ঐ একই লেইন ব্যবহার করে থাকে। এক্ষেত্রে প্রায়শ একটিই অনুরোধ করা যেতে পারে, যেন সামনে দৃশ্যমান যথেষ্ট সোজা রাস্তা পেলে তবেই পাশ কাটানো হয়। কোন কোন আইনগত প্রক্রিয়ায় পাশ কাটানোর অঞ্চল বা উভয় দিক হতে অতিক্রম করাতে পারার মত স্থান সমূহে রাস্তার উপর একটি বিচ্ছিন্ন লাইন দ্বারা নির্দেশ করা থাকে (দেশ ভেদে তা হলুদ বা সাদা রংয়ের হয়) আর যদি কোন নির্দিষ্ট পাশ হতে পাশ কাটানো নিষিদ্ধ হয় তবে সেক্ষেত্রে ঐ দিকে একটি ভরাট লাইন চিত্রিত করে দেয়া হয়, যাতে বুঝানো হয় যে, যে পাশে ভরাট লাইনটি দেয়া আছে সে দিকে পাশ কাটানো নিষেধ। যুক্তরাজ্যে এরুপ মধ্যে আঁকা লাইন দ্বারা পাশ কাটানোর স্থান বোঝানো হয় না বরং এ দ্বারা কোথায় লাইনটি অতিক্রম করা যাবে বা যাবে না, তা নির্দেশ করা হয়ে থাকে।
পাশ কাটানোর জন্য আরও বেশি স্থান সংকুলানের স্বার্থে আয়ারল্যান্ডে ১৯৯০ থেকে ২০০০ সাল পর্যন্ত বহু জাতীয় পর্যায়ের প্রধান সড়ককে যুগপদ দ্বৈত চলাচল যোগ্য ব্যাপক ব্যসবিশিষ্ট (পাশ হতে কষ্টে অতিক্রম্য রাস্তার বদলে, দুই লেইনের রাস্তা, যাতে প্রতি লেইনেরই রয়েছে তিনটি করে উপ-লেইন) সড়কে উন্নীত করেছে (বিংশ শতকে যে কতিপায় রাষ্ট্র সমূহে চলাচলের দ্বৈত ব্যবস্থা প্রচলিত ছিল তন্মধ্যে এটি একটি নিতান্ত সাধারণ চলাচলরীতি)।
শিলন্দা নাগডেমড়া শুশুক অভয়ারণ্য

শিলন্দা নাগডেমড়া শুশুক অভয়ারণ্য বাংলাদেশের পাবনা জেলায় অবস্থিত একটি বন্যপ্রাণ অভয়ারণ্য। ২০১৩ সালের ১ ডিসেম্ববর এটি প্রতিষ্ঠিত হয়। ২৪.১৭ হেক্টর এলাকা নিয়ে এই শুশুক বন্যপ্রাণ অভয়ারণ্যটি গঠিত।
নাজিরগঞ্জ শুশুক অভয়ারণ্য

নাজিরগঞ্জ শুশুক অভয়ারণ্য বাংলাদেশের পাবনা জেলায় অবস্থিত একটি বন্যপ্রাণ অভয়ারণ্য। ২০১৩ সালের ১ ডিসেম্ববর এটি প্রতিষ্ঠিত হয়। ১৪৬ হেক্টর এলাকা নিয়ে এই শুশুক বন্যপ্রাণ অভয়ারণ্যটি গঠিত।
নগরবাড়ি-মোহনগঞ্জ শুশুক অভয়ারণ্য

নগরবাড়ি-মোহনগঞ্জ শুশুক অভয়ারণ্য বাংলাদেশের পাবনা জেলায় অবস্থিত একটি শুশুক অভয়ারণ্য। ২০১৩ সালের ১ ডিসেম্ববর এটি প্রতিষ্ঠিত হয়। ৪০৮.১১ হেক্টর এলাকা নিয়ে এই শুশুক বন্যপ্রাণ অভয়ারণ্যটি গঠিত।
সোয়াচ অব নো গ্রাউন্ড মেরিন সংরক্ষিত এলাকা

সোয়াচ অব নো গ্রাউন্ড মেরিন সংরক্ষিত এলাকা () বাংলাদেশের বঙ্গোপসাগরে অবস্থিত একটি সংরক্ষিত এলাকা। ২০১৪ সালের ২৭ অক্টোবর এটি প্রতিষ্ঠিত হয়। জায়গা নিয়ে এই সংরক্ষিত এলাকাটি গঠিত।
সোয়াচ অব নো গ্রাউন্ড হচ্ছে একটি ১৪ কিলোমিটার ব্যাপী বঙ্গোপসাগরের গভীর খাদ। এটি সুন্দরবনের দুবলার চর থেকে ৩০ কিলোমিটার দূরে অবস্থিত। গভীরতম এই উপত্যকার রেকর্ডকৃত আয়তন প্রায় ১৩৪০ মিটার এবং গড় গভীরতা প্রায় ১২০০ মিটার। এখানকার ডুবো গিরিখাত বঙ্গীয় উপবদ্বীপের অংশ, যা বিশ্বের বৃহত্তম ডুবো গিরিখাত।
গঙ্গা -ব্রহ্মপুত্র ব-দ্বীপের পশ্চিমে অবস্থিত বঙ্গোপসাগরের ভেতরে রয়েছে গভীর খাদের মত একটি জায়গা। এটি গঙ্গা খাদ নামে পরিচিত। এখানে কয়েক প্রজাতির ডলফিন, তিমি ও হাঙ্গরসহ বিচিত্র জাতের বড় বড় মাছ পাওয়া যায়। জেলেরা তাদের বাঁশের হিসাব 'বাম' অনুযায়ী কোন হিসাব না পেয়ে নাম রাখেন 'না বাম'। এটি বিশ্বের ১১টি বড় উপত্যকার অন্যতম।
কথিত আছে, এখানেই ১৮৬৩ সালে গ্যাডফ্লাই নামে ২১২ টন ওজন বিশিষ্ট গানবোট ভারত থেকে ইংল্যান্ডে বিপুল পরিমাণ ধনরত্ন নিয়ে যাওয়ার সময় ঝড়ের কবলে পড়ে ডু্বে যায়।
এই অঞ্চলে বিভিন্ন প্রজাতির তিমি, সামুদ্রিক কচ্ছপ, মাছ এবং সামুদ্রিক পাখিদের উল্লেখযোগ্য জীববৈচিত্র্য রয়েছে। অতীতের গবেষণার তথ্য অনু্যায়ী, এখানে প্রধানত বিভিন্ন প্রজাতির তিমি, মূল প্রজাতির মধ্যে রয়েছে ব্রাইডস তিমি, স্পিনার ডলফিন, ইন্দো-প্যাসিফিক বটলনোজ ডলফিন, ইন্দো-প্যাসিফিক হাম্পব্যাক ডলফিন, প্যানট্রপিকাল স্পটড ডলফিন, ইরাওয়াড্ডি ডলফিন, ইন্দো-প্যাসিফিক ফিনলেস পোরপোইস এবং প্রজাতির মধ্যে রয়েছে কম-ডোলফিনস, ফ্রেক্স-ফ্রেসেডস এবং রোপস দেখতে পাওয়া যায়। কিছু প্রজাতি জিনগতভাবে অনন্য এবং বিপন্ন প্রজাতির মধ্যে আক্রমণকারী তিমিও রয়েছে।
এই এলাকায় তিমি হাঙর, হ্যামারহেড হাঙর, টুনাস, গ্রুপার, হকসবিল কচ্ছপ, অলিভ রিডলি কচ্ছপ, মাস্কড বুবিস, গ্রেট ব্ল্যাক-ব্যাকড গল, ক্রেস্টেড টার্নস, সাঁতার কাটা কাঁকড়া ইত্যাদির মতো অন্যান্য উল্লেখযোগ্য জলজ উদ্ভিদ ও প্রাণী রয়েছে।
সাই পল্লবী

সাই পল্লবী সেন্থামরাই কান্নান (জন্ম: ০৯ মে ১৯৯২) একজন ভারতীয় অভিনেত্রী এবং নৃত্যশিল্পী। তিনি সাধারণত তামিল, তেলুগু এবং মালায়ালাম চলচ্চিত্রে অভিনয় করেন এবং সাই পল্লবী নামে অধিক পরিচিত৷ চারটি ফিল্মফেয়ার পুরস্কার দক্ষিণ এবং দুটি সাউথ ইন্ডিয়ান ইন্টারন্যাশনাল ফিল্ম অ্যাওয়ার্ড সহ বেশ কয়েকটি পুরস্কার জিতেছেন এবং ফোর্বস ম্যাগাজিন দ্বারা ২০২০ সালে ভারতের ৩০ অনূর্ধ্ব ৩০-এর একজন হিসাবে স্থান পেয়েছেন।
সাই পল্লবী সকলের নজরে আসেন ২০১৫ সালে মুক্তিপ্রাপ্ত মালায়ালাম চলচ্চিত্র "প্রেমাম" এর মাধ্যমে, সেখানে তিনি "মালার" চরিত্রে অভিনয় করেন৷ চলচ্চিত্রটি ব্যাপক সাফল্য লাভ করে এবং ব্লকবাস্টারের তকমা পায়৷ যেটি তখন পর্যন্ত দ্বিতীয় সর্বোচ্চ আয়কারী মালায়ালাম চলচ্চিত্র। এরপর তিনি জনপ্রিয় অভিনেতা দুলকার সালমান - এর সাথে "কালি" নামক একটি চলচ্চিত্রে অভিনয় করেন, যেটি মুক্তি পায় ২০১৬ সালে৷ এরপর ২০১৭ সালে মুক্তিপ্রাপ্ত রোমান্টিক চলচ্চিত্র "ফিদা"র মাধ্যমে তিনি তেলুগু সিনেমায় প্রবেশ করেন৷ চলচ্চিত্রটিতে তিনি "ভানুমতি" চরিত্রে অভিনয় করেন এবং বরুণ তেজ ছিলেন তার সহ-অভিনেতা৷ যখন "ফিদা" টেলিভিশনে প্রদর্শিত হয়েছিল, তখন এটা সর্বাধিক টিআরপি রেটিং পেয়েছিল, এমনকি ৫ম বার দেখানোর সময়ও টিআরপি সর্বোচ্চ ছিল৷ "দিয়া" সিনেমায় অভিনয়ের মাধ্যমে তিনি তামিল চলচ্চিত্রে অভিষেক ঘটান, যার পরিচালক ছিলেন বিজয়৷
সাই পল্লবী পেশায় স্বাস্থ্যসেবা শিল্পে আছেন ৷ ২০১৬ সালে তিনি তিবিলিসি স্টেট মেডিকেল ইউনিভার্সিটি, জর্জিয়া থেকে তার মেডিকেল ডিগ্রী সম্পন্ন করেছেন ৷
সাই পল্লবী ১৯৯২ সালের ৯ই মে তামিলনাড়ুর কোয়েম্বাটোরে একটি বাদাগা পরিবারে জন্মগ্রহণ করেন। তার আদি শহর তামিলনাড়ুর নীলগিরি জেলার কোটাগিরি। তার পিতামাতা হলেন সেন্থামরাই কানন এবং রাধা। তার একটি ছোট বোনেন নাম পূজা। যিনি একজন অভিনেত্রী হিসেবেও কাজ করেছেন। তিনি কোয়েম্বাটোরে বেড়ে ওঠেন এবং আভিলা কনভেন্ট স্কুলে তার পড়াশুনা করে শিক্ষিত হন।
২০১৬ সালে তিবিলিসি স্টেট মেডিকেল ইউনিভার্সিটি থেকে তার মেডিকেল অধ্যয়ন শেষ করা সত্ত্বেও তিনি এখনও ভারতে একজন মেডিকেল প্র্যাকটিশনার হিসাবে নিবন্ধন করেননি। তিনি ত্রিচিতে ৩১ আগস্ট ২০২০-এ তার ফরেন মেডিকেল স্নাতক পরীক্ষা ( এফএমজিই ) দিয়েছিলেন। পল্লবী তামিল, ইংরেজি, হিন্দি এবং জর্জিয়ান ভাষায় অনর্গল কথা বলতে পারেন। পরবর্তীতে তিনি সিনেমা শিল্পে কর্মজীবনের পর মালয়ালম এবং তেলুগু ভাষা শিখেছিলেন।
একটি প্রশিক্ষিত নৃত্যশিল্পী পল্লবী বিজয় টিভি প্রচারিত ২০০৮ সালের ডান্স রিয়ালিটি শো "উংগালিল ইয়ার আধুতা প্রভু দেবা" তে অংশগ্রহণ করেন। তিনি ইটিভি তেলুগু এর ড্যান্স রিয়ালিটি শো "ধি আল্টিমেট ড্যান্স শো (ডি৪)" তেও অংশগ্রহণ করেন।
তিনি "ধাম ধুম" চলচ্চিত্রে একটি ছোট্ট চরিত্রে কাঙ্গানা রানাওয়াত এর সাথে হাজির হন। ২০১৪ সালে ছাত্রাবস্থায় পরিচালক আলফোনসে পুঠারেন তাকে তার নতুন চলচ্চিত্রে "প্রেমাম" এর মালার চরিত্রের জন্য নির্বাচিত করেন। তিনি ছুটি চলাকালে শুটিং সম্পন্ন করেন এবং ছুটি শেষে আবারো পড়াশোনায় যোগ দেন। ২০১৪ সালে এক মাসের ছুটি নিয়ে তিনি আবারো তার ২য় চলচ্চিত্র "কালি" তে অভিনয় করেন যা ২০১৬ সালের মার্চ মাসে মুক্তি পায়।
শিলিগুড়ি জংশন রেলওয়ে স্টেশন

শিলিগুড়ি জংশন রেলওয়ে স্টেশন হল শিলিগুড়ি শহরের তিনটি প্রধান রেলওয়ে স্টেশনের একটি। এটি ভারতের পশ্চিমবঙ্গ রাজ্যের দার্জিলিং জেলার শিলিগুড়ি শহরে অবস্থিত। অন্য দুটি স্টেশন হল শিলিগুড়ি টাউন রেলওয়ে স্টেশন ও নিউ জলপাইগুড়ি জংশন রেলওয়ে স্টেশন। ভারতের এক মাত্র এই স্টেশনেই ব্রডগেজ, মিটার গেজ ও ন্যারগেজ রেলপথ চালু রয়েছে।
১৯৪৭ সালের আগে শিলিগুড়ি জংশন ছিল এই এলাকার প্রধান রেলওয়ে স্টেশন। কিন্তু ১৯৪৭ সালে দেশাগের পর শিলিগুড়ি জংশন থেকে কলকাতার ব্রডগেজ রেলপথের যোগাযোগ বিচ্ছিন হয়। এই রেলপথ পূর্ব পাকিস্তান এর মধ্যে চলে যায়।সেই সয় নিউ জলপাইগুড়ি স্টেশন এর সঙ্গে তিনটি মিটার গেজ রেলপথ যুক্ত ছিল। এই তিনটি রেলপথ যুক্ত ছিল কৃষ্ণানগঞ্জ, বারসোই ও হলদিবাড়ির সঙ্গে। ১৯৬০ সাল পর্যন্ত এই স্টেশন থেকে পার্শ্ববর্তী এলাকায় রেল পরিসেবা দেওয়া হত। ১৯৬১ সালে কলকাতার সঙ্গে ব্রডগেজ রেলপথ চালু হয় এবং ওই বছরই চালু হয় নিউ জলপাইগুড়ি জংশন রেলওয়ে স্টেশন।
শিলিগুড়ি জংশন স্টেশনের সুযোগ সুবিধা গুলি হল: ওয়েটিং রুম, রিটিনিং রুম ও বুক স্টল।এখানে ২ বেডের রিটিনিং রুম ও ৪ বেডের ডরমিনেটোর রুম রয়েছে। রাজ্য সরকারের পর্যটন দপ্তরের পক্ষথেকে তথ্য কেন্দ্র ও তেনজিং নরগে বাস স্টেশন এই জংশন স্টেশনের খুবই কাছে অবস্থিত।
এই স্টেশন থেকে বাগডোগরা বিমানবন্দর ১৪ কিমি, নিউ জলপাইগুড়ি রেলওয়ে স্টেশন ৮ কিমি, দার্জিলিং ৮০ কিমি, গ্যাংটক ১২০ কিমি ও থিম্পু ৩৫০ কিমি দূরে অবস্থিত।
এডটি মিটারগেজ ডিজেল লোকো শেড শিলিগুড়িতে স্থাপিত হয় ১৯৬১ সালে এবং ব্রডগেজ ডিজেল লোকো শেড স্থাপিত হয় ২০০৭ সালে।ডব্লুডিপি-৪ লোকো ও ডব্লুডিজি-৪ লোকো হুবলি থেকে শিলিগুড়িতে স্থানন্তর করা হয়। ডব্লুডিপি-৪ লোকো বাজ এর শেড হল শিলিগুড়ি।এছারাও ওয়াইডিএম-৪ ও ডব্লুডিএম-৪এ এর শেড শিলিগুড়ি।
পাকিস্তান–বাংলাদেশ সম্পর্ক

বাংলাদেশ এবং পাকিস্তান দুটি দক্ষিণ এশীয় দেশ। দেশ বিভাগের পর থেকে প্রায় ২৪ বছর দেশ দুটি মিলিত অবস্থায় ছিল। ১৯৭১ সালে বাংলাদেশের মুক্তিযুদ্ধের মাধ্যমে পূর্ব পাকিস্তান পৃথক হয়ে ধর্মনিরপেক্ষ গণতান্ত্রিক প্রজাতন্ত্র বাংলাদেশ গঠন করে। ১৯৭৪ সালে মুসলিম বিশ্বের ক্রমাগত চাপের মুখে পাকিস্তান (সাবেক পশ্চিম পাকিস্তান) বাংলাদেশকে স্বীকৃতি দেয়।
বাংলাদেশ ১৯৭১ সালে সংঘটিত গনহত্যা স্বীকার এবং মানবতাবিরোধী অপরাধের দায়ে ক্ষমা প্রার্থনার জন্য পাকিস্তানকে ক্রমাগত আহবান করতে থাকে।
২০১৩ সালে একজন শীর্ষস্থানীয় জামায়াত নেতার ফাঁসি কার্যকর হলে পাকিস্তান ক্ষুদ্ধ হয় এবং দুই দেশের সম্পর্কের অবনতি ঘটে। 
২০১৫ সালে জামায়াত-উল-মুজাহিদিন বাংলাদেশ নামক একটি সন্ত্রাসী সংগঠনকে আর্থিক সহায়তা প্রদানের অভিযোগে পাকিস্তান হাইকমিশনের ভিসা কর্মকর্তা মাযহার খান এবং সহকারী সচিব ফারিনা আরশাদকে বহিষ্কার করা হয়। ২০১৬ সালের জানুয়ারিতে ইসলামাবাদ সেখানে অবস্থিত হাইকমিশন থেকে জ্যেষ্ঠ কূটনীতিক মৌসুমী রহমানকে ফিরিয়ে নিয়ে ঢাকাকে ৭২ ঘণ্টার সময় বেধে দেয়। সে সময় ইসলামাবাদের কূটনৈতিক সূত্রগুলো থেকে সংবাদমাধ্যমকে জানানো হয় যে, মৌসুমী রহমান 'পাকিস্তানে রাষ্ট্রবিরোধী কর্মকাণ্ডে' জড়িত ছিলেন এবং সংশ্লিষ্ট নিরাপত্তা সংস্থাগুলো তাকে নজরদারিতে রেখেছে। 
বাংলাদেশ এবং পাকিস্তান উভয়েই সার্কের প্রতিষ্ঠাকালীন সদস্য, এছাড়াও দেশ দুটি উন্নয়নশীল ৮টি দেশ, ওআইসি এবং কমনওয়েলথ অব নেশনসের সদস্য। উভয় দেশকেই পরবর্তী একাদশ উদীয়মান অর্থনীতির দেশ হিসেবে চিহ্নিত করা হয়েছে। ইসলামাবাদে বাংলাদেশের একটি হাইকমিশন রয়েছে, অপরদিকে ঢাকায় পাকিস্তানের একটি হাইকমিশন রয়েছে।
২০২৪ সালে নতুন ভিসানীতির মাধ্যমে বাংলাদেশীদের জন্য পাকিস্তান ভ্রমণে ভিসা ফি মওকুফ করা হয়।
মঙ্গল মিয়া

মঙ্গল মিয়া (জন্ম: অজানা - মৃত্যু: ১৯৮২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মঙ্গল মিয়ার জন্ম ব্রাহ্মণবাড়িয়া জেলার আখাউড়া উপজেলার ভাটামাখা গ্রামে। তার বাবার নাম আনোয়ার আলী এবং মায়ের নাম কেউ বলতে পারেননি। স্ত্রী জাহেরা বেগম। তার দুই ছেলে, ছয় মেয়ে।
পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে চাকরি করতেন মঙ্গল মিয়া । ১৯৭১ সালে এই রেজিমেন্টের অবস্থান ছিল কুমিল্লা সেনানিবাসে। মার্চ মাসে সম্ভাব্য ভারতীয় হামলার কথা বলে তাদের সেনানিবাসের বাইরে মোতায়েন করা হয়। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে সালদা নদী, মন্দভাগ, কসবা এলাকায় গেরিলা যুদ্ধ করেন। স্বাধীনতার পর বাংলাদেশ সেনাবাহিনী থেকে সুবেদার পদ থেকে অবসর নেন তিনি।
১৯৭১ সালের ১৮ জুন ব্রাহ্মণবাড়িয়া জেলার অন্তর্গত ভারত-বাংলাদেশ সীমান্তের মন্দভাগ রেলস্টেশনে মুক্তিযোদ্ধারা ছিলেন ভারতীয় এলাকায় একটি ক্যাম্পে। সেদিন সকালে মুক্তিযোদ্ধারা খবর পান এক দল পাকিস্তানি সেনা কসবা রেলস্টেশন থেকে রেলের একটি ট্রলিতে করে অস্ত্রশস্ত্র, গোলাবারুদ ও রেশন নিয়ে রওনা হয়েছে সালদা নদী রেলস্টেশনে। ট্রলির নিরাপত্তায় রয়েছে আরেক দল পাকিস্তানি সেনা। তারা সব মিলে ছিলো প্রায় ২০০ জন। খবর পেয়ে মুক্তিযোদ্ধারা সিদ্ধান্ত নেন পাকিস্তানি সেনাদের অ্যামবুশ করার। তারা দ্রুত সীমান্ত অতিক্রম করে অবস্থান নেন মধ্যবর্তী মন্দভাগ স্টেশনের কাছে। তারা ছিলেন ৪০ জন। দলের নেতৃত্বে আবদুল ওয়াহাব (বীর বিক্রম)। মঙ্গল মিয়া ছিলেন সহদলনেতা। তাদের অস্ত্র বলতে ছিল দুটি মেশিনগান, সাতটি এলএমজি, একটি দুই ইঞ্চি মর্টার ও একটি রকেট লাঞ্চার। মুক্তিযোদ্ধারা দ্রুত অবস্থান নিলেন গাছপালা ও ঝোপঝাড়ের আড়ালে। মঙ্গল মিয়াসহ ৪০ জন মুক্তিযোদ্ধা। অদূরে রেলস্টেশন। সেই রেলস্টেশনের দিকে আসছিল পাকিস্তান সেনাবাহিনীর বিরাট এক দল। শত্রু পাকিস্তানি সেনাদলের বেশির ভাগ মুক্তিযোদ্ধাদের ফাঁদ এলাকায় ঢুকে পড়ার সাথে সাথে একসঙ্গে গর্জে উঠল মঙ্গল মিয়া ও তার সহযোদ্ধাদের অস্ত্র। মাটিতে লুটিয়ে পড়ল বেশ কয়েকজন পাকিস্তানি সেনা। পেছনে হকচকিত পাকিস্তানি সেনারা যে যেভাবে পারল এদিক-সেদিক ঝাঁপিয়ে পড়ে পাল্টা আক্রমণ শুরু করল। কিন্তু মুক্তিযোদ্ধাদের প্রচণ্ড আক্রমণে দিশেহারা জীবিত পাকিস্তানি সেনারা শেষ পর্যন্ত পালিয়ে গেল। পাকিস্তানি সেনারা রেলট্রলিকে মাঝে রেখে রেললাইনের দুই পাশ ধরে সারিবদ্ধভাবে হেঁটে আসছিল। রেললাইনের সমান্তরাল রাস্তায় ছিল আরেক দল পাকিস্তানি সেনা। রেলট্রলি ও সেনারা অ্যামবুশের মধ্যে ঢোকামাত্র মঙ্গল মিয়ারা একযোগে আক্রমণ শুরু করেন। মুহূর্তের মধ্যে রকেট লাঞ্চারের একটি গোলা ট্রলি ভেদ করে চলে যায়। গুলিবিদ্ধ কয়েকজন সেনা মাটিতে লুটিয়ে পড়ে।
পাকিস্তানি সেনারা রেললাইনের আড়ালে অবস্থান নিয়ে পাল্টা আক্রমণ শুরু করে। দুই পক্ষে প্রায় ঘণ্টাখানেক তুমুল যুদ্ধ চলে। মুক্তিযোদ্ধাদের প্রবল আক্রমণে পাকিস্তানি সেনারা শেষ পর্যন্ত রণেভঙ্গ দিয়ে পালিয়ে যায়।
পোকার

পোকার এক ধরনের তাসের খেলা, যেখানে খেলোয়াড়রা তাদের হাতে থাকা তাসের মান তুলনা করে বাজি ধরে। প্রতিটি খেলায় নির্দিষ্ট নিয়ম অনুযায়ী কোন হাতটি সেরা তা নির্ধারণ করা হয়। এটি সারা বিশ্বে খেলা হয়, তবে কিছু স্থানে এর নিয়ম ভিন্ন হতে পারে। পোকারের প্রাচীনতম রূপটি মাত্র ২০টি তাস দিয়ে খেলা হত। কিন্তু বর্তমানে এটি সাধারণত একটি পূর্ণাঙ্গ তাসের প্যাক (৫২টি তাস) দিয়ে খেলা হয়। তবে, যেসব দেশে যেখানে ছোট তাসের প্যাক প্রচলিত, সেখানে এটি ৩২, ৪০ বা ৪৮টি তাস দিয়ে খেলা হতে পারে। এই কারণে পোকারের বিভিন্ন রূপে তাসের সংখ্যা, তাসের বিন্যাস, খেলায় ব্যবহৃত তাসের পরিমাণ, কোনগুলো উন্মুক্ত বা গোপন থাকবে এবং তাসের কোন অংশ সব খেলোয়াড়ের জন্য ভাগ করা হবে তা ভিন্ন হতে পারে। তবে সব রূপের পোকারে অন্তত একটি বা একাধিক ধাপে বাজি ধরার নিয়ম রয়েছে।
বেশিরভাগ আধুনিক পোকার খেলায় প্রথম বাজি ধরা শুরু হয় এক বা একাধিক খেলোয়াড়ের দ্বারা একটি বাধ্যতামূলক বাজি (ব্লাইন্ড বা অ্যান্টি) রাখার মাধ্যমে। সাধারণ পোকারে, প্রতিটি খেলোয়াড় তাদের হাতে থাকা তাসের মান অন্যান্য খেলোয়াড়দের তুলনায় কতটা শক্তিশালী, তা অনুমান করে বাজি ধরে। এরপর খেলা ঘড়ির কাঁটার দিকে এগোয়, এবং প্রত্যেক খেলোয়াড় তাদের পালায় আগের সর্বোচ্চ বাজি মিলাতে হয় (বা “কল”) অথবা “ফোল্ড” (খেলা ছেড়ে দেওয়া) করতে হয়। ফোল্ড করলে খেলোয়াড় সেই ধাপের খেলায় শেষ পর্যন্ত বাজি ধরা টাকা হারায় এবং খেলার পরবর্তী অংশ থেকে বাদ পড়ে। যেসব খেলোয়াড় বাজি মেলান তারা চাইলে “রেইজ” (বাজি বাড়ানো) করতেও পারে। বাজির পর্যায় তখন শেষ হয়, যখন সকল খেলোয়াড় হয় শেষ বাজি মেলায় বা ফোল্ড করে। যদি কোনো এক ধাপে সব খেলোয়াড় ফোল্ড করে এবং কেবল একজন খেলোয়াড় থাকে, তবে সেই খেলোয়াড় তার তাস প্রকাশ না করেই পুরস্কারের টাকা (পট) জিতে নেয়। তবে যদি চূড়ান্ত বাজি ধাপের পর একাধিক খেলোয়াড় খেলায় থাকে, তাহলে শোডাউন হয় যেখানে সকল খেলোয়াড় তাদের তাস দেখায় এবং যার হাতের তাসের মান সর্বোচ্চ, সেই খেলোয়াড় পুরো পট জিতে নেয়।
২১শ শতকের (বিশেষ করে ২০০১ সাল) শুরু থেকে পোকারের জনপ্রিয়তা উল্লেখযোগ্যভাবে বৃদ্ধি পেয়েছে। এটি মূলত একটি বিনোদনমূলক খেলা ছিল, যা ছোট একটি উৎসাহী গোষ্ঠীর মধ্যে সীমাবদ্ধ ছিল। কিন্তু এখন এটি অংশগ্রহণকারী এবং দর্শকদের জন্য ব্যাপক জনপ্রিয় একটি কর্মকাণ্ডে পরিণত হয়েছে। পোকার এখন অনলাইনে ব্যাপকভাবে খেলা হয় এবং অনেক পেশাদার খেলোয়াড় এর সাথে যুক্ত। এছাড়াও, এটি কোটি কোটি ডলারের প্রতিযোগিতার পুরস্কার নিয়ে একটি বড় প্রতিযোগিতামূলক খেলার রূপ ধারণ করেছে।
বিছালী ইউনিয়ন

বিছালী ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৯৬ খ্রিঃ স্থাপিত হয়।
বিছালী ইউনিয়নটি জেলা শহর থেকে ২২ কি.মি. দক্ষিণে অবস্থিত। বিছালী ইউনিয়ের উত্তরে কলোড়া ও সিঙ্গাশোলপুর ইউনিয়ন, পূর্বে সিঙ্গাশোলপুর ইউনিয়ন, দক্ষিণে কালিয়া উপজেলার পেড়োলী ইউনিয়ন ও যশোরের অভয়নগর উপজেলার শুভরাড়া ইউনিয়ন, পশ্চিমে যশোরের অভয়নগর উপজেলার শ্রীধরপুর ইউনিয়ন ও বাঘুটিয়া ইউনিয়ন অবস্থিত। এই ইউনিয়নটির আয়তন ২১.৩০ বর্গ কি.মি.
বিছালী ইউনিয়নটি তেরোটি গ্রামের সমান্বয় গঠিত । এ গুলি হলোঃ
আড়পাড়া, মির্জাপুর ,রুখালী ,চাকই , মধুরগাতী, আরাজি-মরিচা , আকবপুর , রুন্দিয়া , আটঘরা ,বড়াল ,কালিনগর ,বিছালী ,বনখলিসাখালী
বিছালী ইউনিয়নে শিক্ষার হারঃ ৬২%।
এখানে রয়েছেঃ
কৃষি প্রধান। তবে অনেকে সরকারি ও বেসরকারি চাকুরিজীবি রয়েছেন
কেটি লেডেকি

ক্যাথলিন জেনেভিভ লেডেকি (; জন্ম: ১৭ মার্চ, ১৯৯৭) ওয়াশিংটন ডিসিতে জন্মগ্রহণকারী বিশিষ্ট মার্কিন প্রতিযোগিতাধর্মী প্রমিলা সাঁতারু। ইতোমধ্যেই দুইবার অলিম্পিক স্বর্ণপদক ও নয়বার বিশ্ব চ্যাম্পিয়নের মর্যাদা লাভ করেছেন কেটি লেডেকি। ৪০০ মিটার, ৮০০ মিটার ও ১৫০০ মিটার ফ্রিস্টাইল লং কোর্সে বর্তমান বিশ্বরেকর্ডের অধিকারীনি তিনি। এছাড়াও, তিনি দ্রুততম সময়ে ৫০০, ১০০০ ও ১৬৫০ গজের ফ্রিস্টাইল বিষয়ে রেকর্ড গড়েছেন।
মেরি জেন হাগান ও ডেভিড লেডেকি দম্পতির কন্যা তিনি। তার পৈতৃক সম্পর্কীয় দাদা চেক ছিলেন। ১৯৪৭ সালে চেকোস্লোভাকিয়া থেকে মার্কিন যুক্তরাষ্ট্রে চলে আসেন। ঐ দাদা ইহুদি ছিলেন। মা আইরিশ বংশোদ্ভূত ছিলেন। অন্যদিকে লেডেকি রোমান ক্যাথলিক ধর্মাবলম্বী।
বড় ভাই মাইকেলের প্রভাবে প্রভাবান্বিত হয়ে ছয় বছর বয়সে সাঁতার কাটতে শুরু করেন। মা নিউ মেক্সিকো বিশ্ববিদ্যালয়ের পক্ষে সাঁতার কেটেছেন। মেরিল্যান্ডের বেদেসডা এলাকায় বসবাস করছেন তিনি। লিটল ফ্লাওয়ার স্কুলে পড়াশোনা শেষে ২০১৫ সালে সেক্রেড হার্ট স্টোন রিজ স্কুল থেকে স্নাতক ডিগ্রি লাভ করেন। মাধ্যমিক বিদ্যালয়ে থাকাকালীন ৫০০ গজের ফ্রিস্টাইলে লেডেকি দুইবার মার্কিন ও ইউএস ওপেন রেকর্ড স্থাপন করেন এবং ২০০ গজের ফ্রিস্টাইলে দুইবার জাতীয় পর্যায়ের ও মাধ্যমিক বিদ্যালয় রেকর্ড গড়েন। স্টোন রিজ স্কুলে অধ্যয়নকালীন ১০০ গজের ব্রেস্টস্ট্রোক বিষয় বাদে প্রত্যেক সাঁতার বিষয়ে রেকর্ড গড়েন।
লন্ডনে অনুষ্ঠিত ২০১২ সালের গ্রীষ্মকালীন অলিম্পিকে ১৫ বছর বয়সে আন্তর্জাতিক ক্রীড়াঙ্গনে অভিষেক ঘটে তার। ৮০০ মিটার ফ্রিস্টাইলে অপ্রত্যাশিতভাবে স্বর্ণপদক জয়ের মাধ্যমে দ্বিতীয় দ্রুততম ক্রীড়াশৈলী প্রদর্শন করেন। গ্রীষ্মকালীন অলিম্পিক, বিশ্ব চ্যাম্পিয়নশীপ ও প্যান প্যাসিফিক প্রতিযোগিতার ন্যায় বড় ধরনের আন্তর্জাতিক প্রতিযোগিতায় সর্বমোট সতেরো পদকের মধ্যে ষোলটি স্বর্ণপদক ও একটি রৌপ্যপদক পান। স্পেনের বার্সেলোনায় ২০১৩ ও রাশিয়ার কাজানে অনুষ্ঠিত ২০১৫ সালের বিশ্ব চ্যাম্পিয়নশীপ প্রতিযোগিতায় সর্বমোট ৯ সোনা জেতেন। এ সময়ে ৪০০ মিটার, ৮০০মিটার ও ১৫০০মিটার ফ্রিস্টাইলে তিনি বারোবার বিশ্বরেকর্ড ভঙ্গ করেন।
লেডেকি তার ক্রীড়াশৈলী প্রদর্শনের জন্য সুইমিং ওয়ার্ল্ডস ওয়ার্ল্ড কর্তৃক বর্ষসেরা সাঁতারু এবং ২০১৩ থেকে ২০১৫ পর্যন্ত বর্ষসেরা মার্কিন সাঁতারু মনোনীত হন। পাশাপাশি, ২০১৩ সালে ফিনা বর্ষসেরা সাঁতারু পুরস্কার লাভ করেন। ২০১৪ সালে লাইকুপ কর্তৃক আন্তর্জাতিক প্রমিলা চ্যাম্পিয়নের চ্যাম্পিয়ন নির্বাচিত হন। লেডেকির ব্যক্তিগত বিষয়ে সাতটি স্বর্ণপদক লাভ বিশ্ব অ্যাকুয়াটিক চ্যাম্পিয়নশীপে মহিলাদের সাঁতারে রেকর্ডবিশেষ। ২০১৬ সালে টাইম সাময়িকীর টাইম ১০০ তালিকায় সর্বকনিষ্ঠ ব্যক্তি হিসেবে অন্তর্ভুক্ত হন।
সীমা আঁতিল

সীমা আঁতিল (জন্ম ২৭ জুলাই ১৯৮৩) হলেন একজন ভারতীয় প্রমীলা ক্রীড়াবিদ। তিনি ডিসকাস নিক্ষেপ বিষয়ে ভারতের প্রতিনিধিত্ব করেন।
হরিয়াণার সোনিপাত জেলায় খেওদা গ্রামে সীমা আঁতিলের জন্ম হয়। ১১ বছর বয়সে হার্ডলার এবং লং জাম্পার হিসাবে তার ক্রীড়াজীবন শুরু হয়, কিন্তু পরবর্তীকালে তিনি ডিসকাস থ্রোর প্রতি আকৃষ্ট হন। ২০০০ সালে স্যান্টিয়াগো বিশ্ব জুনিয়ার চ্যাম্পিয়ানশিপে স্বর্ণপদক লাভ করার পর সীমা "মিলেনিয়াম চাইল্ড" (সহস্রাব্দের শিশু) এই নামে বিখ্যাত হন। সোনিপতের সককারী কলেজে তিনি পড়াশোনা করেন।
২০০০ সালের বিশ্ব জুনিয়র চ্যাম্পিয়নশিপে সীমা স্বর্ণপদক জেতেন, কিন্তু সিউডোএফিড্রিন ড্রাগ নেওয়ার কারণে ডোপ টেস্টে তার পজিটিভ নমুনা পাওয়া যায় এবং তার স্বর্ণপদক কেড়ে নেওয়া হয়। সেই সময় এই জাতীয় অপরাধের ক্ষেত্রে চালু আইন অনুসারে, জাতীয় ফেডারেশন তার পদক কেড়ে নেওয়ার পাশাপাশি তার উপর জন সতর্কীকরন জারি করে। ২০০২ এ পরবর্তী বিশ্ব জুনিয়ার চ্যাম্পিয়ানশিপে তিনি ব্রোঞ্জ পদক লাভ করেন।
২০০৬ কমনওয়েলথ গেমসে সীমা রৌপ্যপদক জেতেন এবং ২৬শে জুন ২০০৬ এ হরিয়ানা সরকার তাকে ভীম পুরস্কার দিয়ে সন্মানিত করেন। ২০০৬ এশিয়ান গেমসে তার অনুপস্থিতি নিয়ে সংবাদ মাধ্যমে প্রচুর কথা উঠে আসে। এশিয়ান গেমস শুরুর আগেই ডোপ টেস্টে তার স্টেরয়েড (স্ট্যানোজোলোল) রিপোর্ট পজিটিভ হয়। যদিও জাতীয় ফেডারেশন তাকে কলঙ্ক মুক্ত ঘোষণা করে গেমসে অংশগ্রহণের সুযোগ দেয়। কিন্তু কোনো কারণে তিনি দল থেকে সরে যান এবং গেমস থেকে দূরে থাকেন। ২০১০ কমনওয়েলথ গেমসে তিনি ব্রোঞ্জ পদক লাভ করেন। ২০১২ লন্ডন অলিম্পিকে ব্যক্তিগত ইভেন্টে তিনি ত্রয়োদশ স্থান অর্জন করেন। ২০১৪ সালে কমনওয়েলথ গেমসে রৌপ্য এবং এশিয়ান গেমসে তিনি স্বর্ণ পদক জেতেন।
সীমা আঁতিল তার প্রশিক্ষক ও প্রাক্তন ডিসকাস থ্রোয়ার অংকুশ পুনিয়াকে বিবাহ করেন। অঙ্কুশ এথেন্সে ২০০৪ গ্রীষ্মকালীন অলিম্পিকে ভারতের প্রতিনিধিত্ব করেন।
হোজাই বিধানসভা কেন্দ্র

হোজাই বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (ছয় বার)।
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৬৫,৮৮৬ জন যার মধ্যে পুরুষ ভোটার ১,৩৬,৩১১ জন এবং নারী ভোটার ১,২৯,৫৭০ জন। এছাড়াও পাঁচজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। হোজাই বিধানসভা কেন্দ্রে ২০২১ ভোটার লিঙ্গানুপাত ৯৫১।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ২,২৫,৯৮০ জন যার মধ্যে পুরুষ ভোটার ১,১৯,১২০ জন এবং নারী ভোটার ১,০৬,৮৫৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,০৪,০৭৪ জন যার মধ্যে পুরুষ ভোটার ১,০৭,০৩৪ জন এবং নারী ভোটার ৯৭,০৪০ জন।
ডিসফানিয়া মিলিটারিস

ডিসফানিয়া মিলিটারিস("Dysphania militaris") হল 'জিওমেট্রিডি' গোত্রের এক প্রজাতির মথ। এরা দিবাচর ও সাধারনত এদের দিনের বেলায় উড়তে দেখা যায়। এর উজ্জ্বল রঙের জন্য অনেকে একে প্রজাপতি ভেবে ভুল করে। সাধারণত দক্ষিণ এশিয়ার বিভিন্ন অঞ্চলে এদের দেখতে পাওয়া যায়। প্রায় সদৃশ কয়েকটি প্রজাতিও এসব অঞ্চলে দেখা যায়। এদের মধ্যে কয়েকটি আবার এর সাথে খুব নিকট সম্পর্কযুক্ত।
লার্ভার খাদ্য প্রধানত "Carallia sp.", "Kandelia candel" ও "Rhodomyrtus tomentosa" ইত্যাদি উদ্ভিদ।
ও পি জ্যাইসা

ওরচাত্তেরী পুথিলাভিতিল জ্যাইসা(জন্ম ২৩মে ১৯৮৩) ও পি জ্যাইসা নামেই ক্রীড়াজগতে সমাদৃত। ইনি কেরলের একজন দৌড়বীর। তিনি ম্যারাথন এ বর্তমান জাতীয় রেকর্ডধারী এবং বেজিং এ ২০১৫ বিশ্ব চ্যাম্পিয়নশিপে ২:৩৪:৪৩ সময়ে করে তিনি জাতীয় রেকর্ড তৈরী করেন। বেজিং এ জ্যাইসা ২০১৫ মুম্বাই ম্যারাথন করা ২:৩৭:২৯ সেকেন্ড সময়কে উন্নত করেন। ৩০০০ মিটার স্টেপলচেজ এও তিনি পূর্বতন জাতীয় রেকর্ডের অধিকারিনী।
বর্তমানে জ্যাইসা স্পোর্টস এক্সেলেন্স প্রোগ্রামের আওতায় জে এস ডবলু স্পোট্ররস এর দ্বারা সমর্থিত।
চাংগানাসের এর Assumption কলেজের প্রাক্তন ছাত্রী জ্যাইসা ১৫০০মিটার, ৩০০০মিটার, ৩০০০মিটার স্টেপলচেজ ৫০০০ মিটার ইত্যাদি মিডল ডিসটেন্স এবং লং ডিসটেন্স ইভেন্টে প্রতিদ্বন্দ্বিতা করেন। ২০০৫ সালে ব্যাংককে অনুষ্ঠিত প্রথম এশিয়ান ইনিডোর গেমস এ তিনি ১৫০০ মিটার এবং ৩০০০মিটার বিভাগে সস্রপদক জেতেন। ২০০৬ সালে পাট্টায়া তে অনুষ্ঠিত এশিয়ান ইন্ডোর গেমস এ তিনি তার পারফরমেন্স ধরে রাখতে পারেনপ্নি এবং ১৫০০ মিটার এ রৌপ্য এবং ৩০০০ মিটার এ ব্রোঞ্জ লাভ করে তাকে সন্তুষ্ট থাকতে হয়।
অস্ট্রেলিয়ার মেলবোর্নে অনুষ্ঠিত ২০০৬ কমনওয়েলথ গেমস এ জ্যাইসা ভারতের প্রতিনিধিত্ব করেন। দোহা এশিয়াড এ ৫০০০ মিটারে তিনি ব্রোঞ্জ পদক পান।
জ্যাইসা স্টেপলচেজ শুরু করেন ২০০৮ সাল থেকে, মাদুরাই এ অনুষ্ঠিত আন্তঃরাজ্য চ্যাম্পিয়নশিপে তিনি জাতীয় খেতাব জয় করেন। ৩০০০মিটার স্টেপলচেজ ১০:০৩.০৫সেকেন্ড সময়ে সম্পন্ন করে তিনি জাতীয় রেকর্ড ভঙ্গ করেন। পাটিয়ালা(৭ই আগস্ট ২০১০) ৫০ তম জাতীয় আন্তঃরাজ্য অয়াথেলেটিক্স চ্যাম্পিয়নশিপে সুধা সিং এর কোচি তে করা ১০:০৯.৫৬ সেকেন্ড সময় এর রেকের্ড ভেঙ্গে নতুন রেকর্ড গড়েন তিনি।
দক্ষিণ কোরিয়ার ইনছন এ ২০১৪ এশিয়াড জ্যাইসা ১৫০০ মিটারে ৪:১৩.৪৬সময়ে সম্পন্ন করে ব্রোঞ্জ পদক লাভ করেন। পরের বছর ২০১৫ সালে মুম্বাই ম্যারাথন এ তিনি তার প্রথম ম্যারাথন এ আত্মপ্রকাশ করেন এবং ১৯ বছরের রেকর্ড ভেঙ্গে ভারতীয় মহিলা বিভাগে প্রথম স্থান অর্জন করেন (সব মিলিয়ে অষ্টম স্থান)।
জ্যাইসার নিজের রাজ্য অনুষ্ঠিত জাতীয় গেমসে এই ম্যারাথন দৌড়বীর ৫০০০ মিটারে সহজেই বাকী প্রতিদ্বন্দ্বদের পরাস্ত করেন এবং সোনা জেতেন।
আগস্ট ২০১৫ তে, জ্যাইসা বেজিং এ বিশ্ব চ্যাম্পিয়নশিপে ম্যারাথন এ অংশ নেন এবং ৫২ জনের মধ্যে ১৮তম স্থান অর্জন করেন, তার প্রতিদবন্ধি সুধা সিং এর থেকে এক ধাপ এগিয়ে থাকেন। জ্যাইসা এবং সুধা দুজনই তাদের পূর্বের রেকর্ড উন্নত করেন। মুম্বাই ম্যারাথন এ এবং দুজনেই স্বীয় প্রদর্শনের মাধ্যমে ২০১৬ রিও অলিম্পিকে প্রতিদবন্ধিতা করার যোগ্যতা অর্জন করেছিলেন।
আব্দুস সামাদ (বীর বিক্রম)

আব্দুস সামাদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তিনি গণবাহিনীর অধীনে সেক্টর-৬-এ যুদ্ধ করেন।
তিনি কুমিল্লা জেলার দেবীদ্বার উপজেলায় জন্মগ্রহণ করেন। তার পিতার নাম সুন্দর আলী ও মাতা নুরজাহান বেগম|
তিনি বাংলাদেশ সেনাবাহিনীতে নায়েক সুবেদার পদে কর্মরত অবস্থায় অবসর গ্রহর করেন|
বর্তমানে তিনি দেবিদ্বার উপজেলার মুক্তিযোদ্ধা কমান্ডার।
ভদ্রবিলা ইউনিয়ন

ভদ্রবিলা ইউনিয়ন বাংলাদেশের নড়াইল জেলার একটি প্রশাসনিক এলাকা। এই ইউনিয়নটি ২০০১ সালে স্থাপিত হয়।
ভদ্রবিলা ইউনিয়নটি জেলা সদর থেকে ৭.১ কিলোমিটার দক্ষিণ-পূর্ব দিকে অবস্থিত। ভদ্রবিলা ইউনিয়নের উত্তরে আউড়িয়া ইউনিয়ন, পূর্বে বাঁশগ্রাম ইউনিয়ন, দক্ষিণে কালিয়া উপজেলার চাঁচুড়ি ইউনিয়ন। এই ইউনিয়নটির আয়তন ১৩ বর্গ কিলোমিটার।
ভদ্রবিলা ইউনিয়নটি ২০টি গ্রামের সমান্বয় গঠিত; এগুলো হলোঃ ভদ্রবিলা, পলাইডাঙ্গা, মহানাগ, মিরাপাড়া, আটেরহাট, ডহররামসিদ্ধি, পাইকড়া, চন্ডিতলা, পাচুড়িয়া, শ্রীফলতলা, ছাগলছিড়া, বাগডাঙ্গা, রামসিদ্ধি, সরকেলডাঙ্গা, রায়খালী, দিঘলিয়া, মাথাভাঙ্গা, ফুলশ্বর, ভবানীপুর, ঝিকরা।
ইউনিয়রনে শিক্ষার হারঃ ৬৪%।
এখানে রয়েছেঃ
মোহাম্মাদ ইউসুফ (রাজশাহী ক্রিকেটার)

মোহাম্মাদ ইউসুফ (জন্মঃ অজানা) একজন পূর্ব পাকিস্থানের প্রথম-শ্রেণীর ক্রিকেটার ছিলেন যিনি, রাজশাহীয়ের হয়ে খেলতেন । ১৯৬৪ সালে তিনি একক প্রথম-শ্রেণীর ক্রিকেট খেলেন ।
সঙ্গীতা ঘোষ

সঙ্গীতা ঘোষ (জন্ম: ১৮ আগস্ট ১৯৭৬) একজন ভারতীয় চলচ্চিত্র ও টেলিভিশন অভিনেত্রী এবং মডেল। তিনি "দেশ মেই নিকলা হোগা চান্দ" নামক টেলিভিশন ধারাবাহিকে পাম্মি চরিত্রে অভিনয়ের মাধ্যমে জনপ্রিয়তা অর্জন করেন। এছাড়াও তিনি বেশ কয়েকটি পুরস্কার অনুষ্ঠান এবং টেলিভিশন ধারাবাহিকের সাথেও জড়িত। তিনি জনপ্রিয় অনুষ্ঠান "নাচ বালিয়ে"-তে ও পরিচারিকা হিসেবে ছিলেন, যেখানে তিনি বিভিন্ন ধরনের নৃত্য প্রদর্শন করেন।
ঘোষ তার দশ বছর বয়সকালেই অভিনয় জীবনে পদার্পণ করেন, তার প্রথম ধারাবাহিক "হাম হিন্দুস্তানি"। তিনি "নির্মা", "ডোনেয়ার শুটিং" এর মত বেশ কয়েকটি ব্র্যান্ডের জন্যে মডেলিংও করেন। ঘোষ কর্তৃক অভিনীত ধারাবাহিকগুলির মধ্যে "দেশ মেই চান্দ নিকলা হোগা" অন্যতম; এটিতে অভিনয়ের মাধ্যমেই তিনি একজন অভিনেত্রী হিসেবে জনপ্রিয়তা লাভ করেন। এছাড়া তার উল্লেখ্য ধারাবাহিকগুলি হল "কেহতা হে দিল জীলে জারা", "বিরাসাত" ইত্যাদি।
তিনি জয়পুরের পোলো খেলোয়াড় "শৈলেন্দ্র সিং রাঠৌর" এর সাথে বিবাহ করেন।
কার্যকরী মূলক

জৈব যৌগের অণুর মধ্যে উপস্থিত থেকে যে সকল মূলক ঐ যৌগ গুলির রাসায়নিক ধর্ম নির্ধারন করে তাদের কার্যকরী মূলক (functional group ) বলে। যেমন, অ্যালডিহাইডের কার্যকরী মূলক হলো অ্যালডিহাইড মূলক (-CHO)।
বিভিন্ন কার্যকরী মূলক বিশিষ্ট জৈব যৌগ গুলিকে কয়েকটি নির্দিষ্ট শ্রেণীতে বিভক্ত করা হয়। একই কার্যকরী মূলক বিশিষ্ট জৈব যৌগের রাসায়নিক ধর্ম প্রায় একই রকম হয়ে থাকে। যদিও এদের রাসায়নিক সক্রিয়তা পার্শ্ববর্তী কার্যকরী মূলকের ওপর অনেকটাই নির্ভরশীল। কার্যকরী মূলকের নাম থেকেই জৈব যৌগের অণুগুলির নামকরণ করা হয়ে থাকে।
আই.ইউ.পি.ইউ.সি এর নামকরণের নিয়ম অনুযায়ী কার্যকরী মূলকের উপস্থিতি অনুযায়ী জৈব যৌগ গুলিকে বিভিন্ন শ্রেণিতে বিভক্ত করা হয়েছে। নিম্নে তাদের লিপিবদ্ধ করা হল। এখানে উপস্থিত R এবং R' পার্শবর্তী কার্বন চেইন বা হাইড্রোজেন বোঝানোর জন্যে ব্যবহার করা হয়েছে।
হ্যালোঅ্যালকেন সমূহ কার্বন-হ্যালোজেন বন্ধন সম্বলিত একপ্রকার জৈব যৌগ। এসকল যৌগে কার্বন হ্যালোজেন বন্ধনটি দুর্বল (আয়োডোঅ্যালকেন) এবং সবল (ফ্লোরোঅ্যালকেন) দুধরনের ই হতে পারে। ফ্লোরিনেটেড অ্যালকেনগুলো ছাড়া অন্যান্য হ্যালোঅ্যালকেন যৌগ গুলো কেন্দ্রাকর্ষী। 
Alkane-H + হ্যালোজেন। এখানে X হলো হ্যালোজেন।
জায়ন ম্যান্সফিল্ড

জায়ন ম্যান্সফিল্ড () (জন্ম ভেরা জায়ন পালমার; ১৯ এপ্রিল, ১৯৩৪ – ২৯ জুন, ১৯৬৭) একজন মার্কিন চলচ্চিত্র, টেলিভিশন ও মঞ্চ অভিনেত্রী ছিলেন। ম্যান্সফিল্ড ১৯৫৫ সাল নাগাদ বিপুল জনপ্রিয়তা লাভ করেন, ১৯৫৬ সালে হলিউড তারকা এবং ১৯৫৭ সাল নাগাদ হলিউডের প্রধানতম কীর্তিমান ব্যক্তিত্বে পরিণত হন। গোড়ারদিকে তিনি একজন নাইটক্লাব বিনোদনকারী, গায়িকা, এবং প্লেবয়দের প্লেসংগীনী ছিলেন। তিনি ১৯৫০-এর দশক, ১৯৬০- এর দশকে ম্যারিল্যন মনরোয়ে সহ তিনিও টুয়েন্টিয়েথ সেঞ্চুরি ফক্সের একজন প্রধানতম প্রণয় প্রতীক অভিনেত্রী ছিলেন। এছাড়াও তিনি তার ব্যক্তিগত জীবন এবং শারীরিক কসরতের বহুল প্ররারের জন্যেও বিখ্যাত ছিলেন, যেমন পোশাক বিভ্রাট
জায়ন ম্যান্সফিল্ডের অভিনয় জীবন স্বল্পস্থায়ী হলেও, তিনি বিভিন্ন বক্স অফিসে সাফল্যলাভ করেছিলেন এবং তিনি থিয়েটার ওয়ার্ল্ড অ্যাওয়ার্ড এবং একটি স্বর্ণ গ্লোব জয় করেন। তিনি ১৯৫৫ ও ১৯৫৬ সালের ব্রডওয়ে সংস্করণ ও ১৯৫৭ সালের হলিউড চলচ্চিত্র সংস্করণে কাল্পনিক অভিনেত্রী রিটা মার্লোর ভূমিকায় এবং "উইল সাক্সেস স্পইল রক হান্টার" চলচ্চিত্রে আস্বাদপূর্ণ অভিনয় করেন। তার অভিনীত অন্যান্য বড় চলচ্চিত্রগুলি মধ্যে "দ্যা গার্ল কান'ট হেল্প ইট" (১৯৫৬), "দ্যা ওয়েওয়ার্ড বাস" (১৯৫৭), এবং "টূ হট টু হ্যান্ডেল" (১৯৬০) ইত্যাদি উল্লেখযোগ্য। ১৯৬৩ সালের যৌনপ্রকাশ মূলক চলচ্চিত্র "প্রমিস! প্রমিস!"-এ প্রধানতম মার্কিন অভিনেত্রী হিসেবে তিনিই প্রথম চলচ্চিত্রে উলঙ্গ ভূমিকায় অভিনয় করেন। ম্যান্সফিল্ডের পেশাদারী নামটি তার প্রথম স্বামী, জনসংযোগ পেশাদার পল ম্যান্সফিল্ড এর নাম থেকে এসেছে। ১৯৬৭ সালে, ম্যান্সফিল্ড তার ৩৪ বছর বয়সে একটি কার দুর্ঘটনায় অন্য আরও দুজন সহ নিহত হন।
জায়ন ম্যান্সফিল্ড ১৯ এপ্রিল, ১৯৩৩ সালে ব্রায়ন মাওর, পেনসালভানিয়ায় জন্মগ্রহণ করেন এবং তার নাম রাখা হয় ভেরা জায়ন পালমার। তিনি তার পিতা মাতার একমাত্র সন্তান ছিলেন।
বজরাটেক সবজা পাইলট উচ্চ বিদ্যালয়

বজরাটেক সবজা পাইলট উচ্চ বিদ্যালয় চাঁপাই নবাবগঞ্জ জেলার অর্ন্তগত ভোলাহাট থানার বজরাটেক গ্রামে অবস্থিত। এটি ১৯৬৫ সালে প্রতিষ্ঠিত।
উপজেলা থেকে প্রায় ২.০০ কিলোমিটার পূর্বে অবস্থিত। ২নং গোহালবাড়ী ইউনিয়ন পরিষদের পার্শ্বে ২০০ মিটার পূর্বদিকে অবস্থিত। উপজেলা হেডকোয়াটারের সাথে পাকা রাস্তা এবং জেলার সাথেও পাকা রাস্তার সড়ক যোগাযোগ রয়েছে।
বজরাটেক সবজা পাইলট উচ্চ বিদ্যালয়ে ৮২৭ জন ছাত্র/ছাত্রী এবং ২৯ জন শিক্ষক/শিক্ষিকা ও ৫ জন কর্মচারী রয়েছে।
এলাকাবাসীর উদ্যোগ ও মরহুম ইউসুফ আলী মহাজনের (ওয়াকাপ স্টেটের) পৃষ্ঠপোষকতায় উনার স্ত্রী মরহুমা সবজা বিবির নামে বিদ্যালয়টির নামকরণ করা হয় বজরাটেক সবজা পাইলট উচ্চ বিদ্যালয়।
বজরাটেক সবজা পাইলট উচ্চ বিদ্যালয়টি চাঁপাই নবাবগঞ্জ জেলার ২১৬ টি সরকারী –বেসরকারী মাধ্যমিক বিদ্যালয়ের মধ্যে সেরা দশের তালিকার স্থান অক্ষুণ্ণ রেখেছে। আরো বিস্তারিত-
নিজাত রহিমভ

নিজাত রহিমভ (; জন্ম: ১৩ আগস্ট, ১৯৯৩) বাকুতে জন্মগ্রহণকারী অভিবাসন প্রত্যাশী কাজাখস্তানী ভারোত্তোলক। এর পূর্বে নিজ জন্মভূমি আজারবাইজানের পক্ষে আন্তর্জাতিক ক্রীড়াঙ্গনে প্রতিনিধিত্ব করেছেন তিনি।
২০১০ গ্রীষ্মকালীন যুব অলিম্পিক আসরে আজারবাইজানের পক্ষে স্বর্ণপদক এনে দেন। এছাড়াও, ২০১৩ সালের জুনিয়র বিশ্ব ভারোত্তোলন চ্যাম্পিয়নশীপে রৌপ্যপদক জয় করেন তিনি। একই সালে অনুষ্ঠিত গ্রীষ্মকালীন ইউনিভার্সিয়াডে আজারবাইজানের পতাকা বাহক ছিলেন। কিন্তু, ডোপিং টেস্টে শরীরে নিষিদ্ধ মাদক অক্সান্ড্রোলোন ও ডিহাইড্রোমেথিল্টেস্টোস্টেরোনের অস্তিত্ব থাকায় জুন, ২০১৩ সাল থেকে তাকে ২ বছরের জন্য ক্রীড়াঙ্গনে অংশগ্রহণ থেকে বিরত রাখা হয়। ২০১৬ সালের রিও অলিম্পিকে ৭৭ কেজি ওজন শ্রেণীতে কাজাখস্তানের পক্ষে স্বর্ণ জয় করেন। পাশাপাশি ক্লিন ও জার্কে ২১৪ কেজি ওজন উত্তোলন করে নতুন বিশ্বরেকর্ড স্থাপন করেন তিনি।
বড়পেটা লোকসভা কেন্দ্র

বড়পেটা লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম।
বরপেটা লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
নিয়তি (চলচ্চিত্র)

নিয়তি জাকির হোসেন রাজু পরিচালিত নাটকীয়, প্রণয়ধর্মী চলচ্চিত্র। এটি বাংলাদেশ এবং ভারত এর যৌথ প্রয়োজনায় নির্মিত হয়েছে। চলচ্চিত্রটি ২০১৬ সালের ১০ ই জুন ভারতে ও বাংলাদেশে ১২ আগস্ট মুক্তি পায়। এর শ্রেষ্ঠাংশে রয়েছেন আরিফিন শুভ এবং নবাগত ফাল্গুনি রহমান জলি। চলচ্চিত্রটির দৃশ্যধারণ শুরু হয় ২০১৫ সালের ১৫ নভেম্বর আশুলিয়ার একটি বাড়িতে ঘরোয়া মহরত এর মাধ্যমে।
হিরোপ্রধান এই ছবিটি ‘নোটবুক’ আর ‘হান্ড্রেড ডেজ উইথ মিস্টার এরোগেন্ট’র প্লট অনুসরণ করেছে।
এটি জাজ মাল্টিমিডিয়া ও এসকে মুভিজ এর যৌথ প্রযোজনায় নির্মিত প্রথম চলচ্চিত্র যার নায়ক নায়িকা উভয়েই বাংলাদেশি।
কিড ভার্সেস ক্যাট

কিড ভিসেস ক্যাট একটি এনিমেটেড টেলিভিশন ধারাবাহিক যেটি স্টুডিও বি এর দ্বারা নির্মিত, এবং ওয়াই টিভি এবং জেটিক্স এ প্রথম সম্প্রচার করা হয়। আরন এইচ বাইয়াম, এটি ২০০৭ সালের ১৯ শে ফেব্রুয়ারি প্রকাশ করা হয়। এটি পরিচালনা করেছেন। এটি এমন একটি যুবক বালককে কেন্দ্র করে শুরু হয়েছে যে তার ছোটবোনের বিড়ালের সাথে সব সময় যুদ্ধ করত কারণ সে বিড়াল সত্যিকারের ভিনদেশী ছিলো।
এটি কানাডাতে ২৫ শে অক্টবর ২০০৮ থেকে জুন ৪ ২০১১ এ সম্প্রচার করা হয়। এটির দুটি সিজন এবং ৫২ টি পর্ব রয়েছে।
কিড ভিসেস ক্যাটের আসল তালিকা
কুপের ছোট বোন মিলি একটা অদ্ভুত বিড়াল বাসায় অনলে কুপের জীবন অশান্তিতে পরিপূর্ণ হয়ে যায়। কিন্তু কুপ খব শিঘ্রই মিশ ক্যাটের দুর্বলতা গুলো জানতে পারল সেগুলো হলো বরুন, চুল ওয়ালা বিড়াল ইত্যাদি। মিঃ ক্যাট দেখতে সুদর্শন বুদ্ধিমান এবং কুপের সাবচেয়ে বড় প্রতিদন্ধি ছিলো। বিড়াল গ্রহের প্রণিরা কুপের বিরুদ্ধে যুদ্ধ ঘোষণা করল। সে প্রতিটা যুদ্ধে মিঃ ক্যাটকে প্রতিহত করে এবং সে বিশ্ববাসীকে জানানোর চেষ্টা করে। মিঃ ক্যাটের মূল উদ্দেশ্য ছিলো এই পৃথিবীকে ধ্বংস করা।
প্রথম সিজনে রয়েছে কুপ,ক্যাট,মিলি,বুর্ট,ওল্ড লেডি মানসন এবং ডেনিস।প্রথম সিজনের সুরুতে তারা জম্বি ক্যাট নামক একটা খেলা খেলে।কুপ তখনই বিপদের মুথে সম্মুক্ষীন হয়েছে যখন মিঃ ক্যাটের সত্যিকারের পরিচয় প্রকাশ করতে চায়।এটি কিড ভিসেস ক্যাট খ্রিস্টমাস পর্বের দ্বারা শেষ হয়।
দ্বিতীয় এবং শেষ পর্বে রয়েছে একটি নতুন চরিত্র ফুনা মানসন সে ওল্ড লেডি মানসনের ভাতিজা।
শব্দ গ্রহণে এরিন ম্যাথিউস
কুপ ১০ বছরের যুবক বালক যে বিড়ালটিকে যখন তার সাথে প্রথম দেখা করে। যখনই সে বিগালটির সত্য প্রকাশ করতে যায় তখনই সে বিপদের সম্মুক্ষীন হয়। সে বিড়ালটির প্রতিটি পদক্ষেপে নজর দারী করে।
ডিজনি এক্সডি
ও প্রিয়া তুমি কোথায় (অ্যালবাম)

ও প্রিয়া তুমি কোথায় বাংলাদেশী শিল্পী আসিফ আকবরের প্রথম সঙ্গীত অ্যালবাম। এটি সাউন্ডটেকের ব্যানারে ৩০ জানুয়ারি ২০০১ সালে মুক্তি পায়। এই অ্যালবামটি ব্লকবাস্টার হিট হয়। সেই সময় অ্যালবামটির ৬০ লক্ষ কপি বিক্রি হয় এবং বাংলাদেশ ইতিহাসে সর্ব কালের সর্বোচ্চ আয়কারী অডিও অ্যালবাম হয়ে ওঠে। এই অ্যালবামটির দ্বারা আসিফ আকবর দ্রুত জনপ্রিয়তা লাভ করেন।
এই অ্যালবামে মোট ১২টি গান আছে। যার মধ্যে "ও প্রিয়া তুমি কোথায়" গানটি তুমুল জনপ্রিয়তা পায়।
সিনেমাওয়ালা

সিনেমাওয়ালা ২০১৬ সালে মুক্তিপ্রাপ্ত এবং কৌশিক গাঙ্গুলী পরিচালিত একটি চলচ্চিত্র। সিনেমার মূল চরিত্র "কমলিনী" নামের সিনেমাহল। ছবির কাহিনী পশ্চিম বাংলার ছোট এক শহরে বসবাসকারী প্রনবেন্দু দাস নামের একজন সিনেমা হল মালিককে নিয়ে।
ছোট্ট এক শহরের সিনেমা প্রদর্শক প্রণবেন্দু দাসকে ঘিরে ‘সিনেমাওয়ালা’র কাহিনি গড়ে উঠেছে। সিনেমার মূল চরিত্র হচ্ছে "কমলিনী" নামের সিনেমাহল যার কোন কদর নেই ডিজিটাল থিয়েটার বা প্রজেক্টরের কারণে। আগের দিন ফুরিয়ে গেছে। প্রজেক্টর দিয়ে মেলায় ডিভিডির মাধ্যমে ছবি দেখানো হয়। মাটিতে বসে পাঁচ টাকা আর পিছনে চেয়ারে বিশ টাকা। নতুন ডাইনামিক সিনেমাহল হাউজফুল।
কমলিনী অচল। কমলিনীর প্রজেক্টর বিক্রি। পুরাতন বৃদ্ধ প্রজেকশনিস্ট হরির ভালবাসার আবেগ মিশ্রিত ডায়লগ প্রজেক্টরকে জড়িয়ে ধরে। ২৩ বছর বয়স থেকে কমলিনীর প্রজেক্টর চালান। মনে হচ্ছে এই প্রজেক্টর তার সন্তান।
তার সন্তান তাকে ছেড়ে চলে যাচ্ছে। সন্তানকে জড়িয়ে ধরে আছেন তিনি। একটু পরই সন্তান চলে যাবে। সন্তানের শোকে হরির প্রজেকশন রুমে আত্মহত্যা। সিনেমাওয়ালার সব কিছু রিলে,ফিল্ম পুড়িয়ে ফেলা। মনে হচ্ছে একটি সিনেমাহলের কান্না।
হল মালিকের বা সিনেমাওয়ালার চরিত্রটি ফুটিয়ে তুলেছেন পরাণ বন্দ্যোপাধ্যায় যিনি ছবির প্রদর্শক। সাথে আছেন অনেক দিনের পুরাতন প্রজেকশনিস্ট হরি। হরি চরিত্রে অরুন গুহঠাকুরতা। সিনেমাওয়ালার ছেলের চরিত্রে পরমব্রত চট্টোপাধ্যায়। যে কিনা জালি,পাইরেটেড,চোরাই ডিভিডি বিক্রেতা।
৪৬ তম ইন্টারন্যাশনাল ফিল্ম ফেস্টিভ্যাল অফ ইন্ডিয়ার আয়োজনে ইউনেস্কো ফেলিনি অ্যাওয়ার্ড জয়ী চলচ্চিত্রটি নিউ ইর্য়ক চলচ্চিত্র উৎসব, ২০১৬ চেন্নাই আন্তর্জাতিক চলচ্চিত্র উৎসব, পুনে আন্তর্জাতিক চলচ্চিত্র উৎসব,আইএফএফ দিল্লি, আইএফএফ কেরালা, বেঙ্গালুরু আন্তর্জাতিক চলচ্চিত্র উৎসবে নির্বাচিত হয়েছে।
উত্তরকাশী

উত্তরকাশী (হিন্দি: उत्तरकाशी) শব্দটির অর্থ হলো উত্তরের কাশী। এটি ভারতের উত্তরাখণ্ডের একটি জেলা শহর এবং এই জেলার সদর দপ্তর। সমুদ্রতল থেকে ১১৫৮ মি উচ্চতায় ভাগীরথী নদীর তীরে এই শহরের অবস্থান। এখানে অসংখ্য মন্দির এবং আশ্রমের দেখা পাওয়া যায়। এছাড়াও নেহরু ইনস্টিটিউট অফ মাউন্টেনিয়ারিং এই শহরেই অবস্থিত। কাশী (বারানসী) অর্থাৎ বারাণসী শহরের সঙ্গে এই শহরের নামের সাদৃশ্য লক্ষ্য করা যায়। "বরুণ পর্বতের " পাশে "বরুণা " এবং "অসি" নদীর সঙ্গমস্থলে এই শহরের অবস্থান।
উত্তরকাশী হিমালয়ের একটি অত্যন্ত প্রাচীন তীর্থক্ষেত্র।অ সংখ্য সাধু সন্ত এখানে বিমুক্তকামী হয়ে সাধনা করেছিলেন। পবিত্র এই তীর্থক্ষেত্রকে অর্ধচন্দ্রাকারে বেষ্টন করে বয়ে চলেছে উত্তরবাহিনী গঙ্গা।এই উত্ত্ররকাশীতেই জ্যোতিরধামের রাজাকে উত্তরাখণ্ডে বৈদিক ধর্ম পুনস্থাপনের কাজে আত্মনিয়োগের করার উপদেশ দিয়ে বিদায় নিয়েছিলেন আচার্য শঙ্কর।
উত্তরকাশীর অবস্থান . এটির গড় উচ্চতা ১১৬৫ মিটার (৪৪৩৬ ফুট). মূল ভূখণ্ডের অধিকাংশই পাহাড়ি, এবং এই অঞ্চলের উপর দিয়ে উত্তরকাশী জেলার অনেক ছোট এবং বড় নদী প্রবাহিত হয়েছে। যার মধ্যে যমুনা এবং গঙ্গা (ভাগীরথী) সবচেয়ে বড় এবং পবিত্র। এয়েই দুই নদীর উৎপত্তিস্থল যমুনোত্রী ও গঙ্গোত্রী (গোমুখ) এই জেলাতেই অবস্থিত।
২০০১ সালে ভারতের আদমশুমারি অনুযায়ী সকালে এ শহরের জনসংখ্যা ছিল ১৬২২০. এখানে পুরুষদের জনসংখ্যার হার ৫৭% এবং নারীদের ৪৩%। উত্তরকাশীর গড় সাক্ষরতার হার ৭৮%, যা জাতীয় গড়ের তুলনায় বেশি। পুরুষদের ক্ষেত্রে গড় সাক্ষরতার হার ৮৩% এবং নারীদের মধ্যে এই হার ৭১%। এখানকার ১১% জনসংখ্যা ৬ বছরের অধীন। এখানকার অধিকাংশ নাগরিক গাড়োয়ালি। এছাড়াও বৃহৎ সংখ্যক পাঞ্জাবি, কুমায়ুনি ও উত্তর ভারতের অন্য অংশের লোকজন এখানে বসবাস করেন। এখানে উল্লেখযোগ্য ভাবে ভুটিয়াদের দেখা পাওয়া যায়।
এই অঞ্চলের মানুষ হিন্দি ও গাড়োয়ালি ভাষায় কথা বলে থাকেন।
২০০৩ সালে বরুনাবত ধসের ফলে অন্যান্য শহর থেকে অনেক লোক এই শহরে চলে আসে। ফলে এই শহরের জনবসতি উল্লেখযোগ্য ভাবে বেড়ে যায়। সময়ের সঙ্গে সঙ্গে শহরের উন্নতি এবং জনসংখ্যা দুইয়েরই বৃদ্ধি হয়। কিন্ত ২০১২ এবং ২০১৩ সালে বন্যা বিপর্যয়ের ফলে এই শহর বিশেষভাবে ক্ষতিগ্রস্ত হয়। এর ফলে এই শহর থেকে বহু লোক দেরাদুন এর মত নিরাপদ স্থানে চলে যায়।
এই শহরে ছেলে ও মেয়েদের স্কুল, জুনিয়র কলেজ এবং গাড়োয়াল বিশ্ববিদ্যালয়ের অধীনে একটি ডিগ্রি কলেজ আছে। মূল শহরের থেকে ৩-৪ কিলোমিটার দূরে জোশিয়ারা অঞ্চলে একটি সরকারি পলিটেকনিক কলেজ আছে, যা বৃত্তিমূলক উচ্চশিক্ষা প্রদান করে।
এই বসতিতে দুর্গম পার্বত্য অঞ্চলের দরূন রেলপথ হয় নি। বসতি থেকে দক্ষিণ -  পশ্চিমে ৩২ কিমি দূরত্বে (প্রায় ১ ঘন্টার সড়ক পথে) চিনিয়ালিসৌর বিমানবন্দর (মা গঙ্গা এয়ার স্ট্রিপ) রয়েছে।
জাতীয় হাইওয়ে 34 বসতিটিকে উত্তরে গঙ্গোত্রী ও দক্ষিণে হরিদ্বার এর সঙ্গে যুক্ত করেছে।
জাতীয় শোক দিবস (বাংলাদেশ)

জাতীয় শোক দিবস বাংলাদেশে পালিত একটি প্রাক্তন জাতীয় দিবস। আওয়ামী লীগের সরকার দিবসটিকে জাতীয় ও রাষ্ট্রীয়ভাবে শোকের সাথে পালন করে থাকত। এ দিবসে কালো পতাকা উত্তোলন ও বাংলাদেশের জাতীয় পতাকা অর্ধনমিত রাখা হতো। ১৯৭৫ সালের ১৫ আগস্ট তারিখে বাংলাদেশ ও স্বাধীনতার স্থপতি শেখ মুজিবুর রহমানকে স্বপরিবারে হত্যা করা হয়। দিনটিকে স্মরণীয় করে রাখতে এ দিবসের উৎপত্তি।
২০২৪ সালে অন্তর্বর্তী সরকার এই দিনের সাধারণ ছুটি বাতিল ঘোষণা করে ও জাতীয় দিবস থেকে বাদ দেয়।
­­­১৫ আগস্ট ১৯৭৫ সালে, স্বাধীন বাংলাদেশের প্রথম রাষ্ট্রপতি শেখ মুজিবুর রহমান ধানমণ্ডির ৩২ নম্বরের নিজ বাসায় সেনাবাহিনীর কতিপয় বিপথগামী সেনাসদস্যের হাতে সপরিবারে নিহত হন। সেদিন তিনি ছাড়াও নিহত হন তার স্ত্রী বেগম ফজিলাতুন্নেসা মুজিব। এছাড়াও তাদের পরিবারের সদস্য ও আত্মীয়স্বজনসহ নিহত হন আরো ১৬ জন। ১৫ আগস্ট নিহত হন মুজিব পরিবারের সদস্যবৃন্দ হলেন: ছেলে শেখ কামাল, শেখ জামাল ও শিশু পুত্র শেখ রাসেল; পুত্রবধু সুলতানা কামাল ও রোজী জামাল; ভাই শেখ আবু নাসের, ভগ্নিপতি আব্দুর রব সেরনিয়াবাত, ভাগনে শেখ ফজলুল হক মণি ও তার অন্তঃসত্ত্বা স্ত্রী বেগম আরজু মণি। মুজিবের জীবন বাঁচাতে ছুটে আসেন কর্নেল জামিলউদ্দীন আহমেদ, তিনিও তখন নিহত হন। দেশের বাইরে থাকায় বেঁচে যান শেখ হাসিনা ও তার ছোটবোন শেখ রেহানা।
দিনটিকে স্মরণীয় করে রাখতে এ দিবসের উৎপত্তি হয়। ১৯৯৬ সালে শেখ মুজিবুর রহমানের কন্যা প্রধানমন্ত্রী শেখ হাসিনা সংসদকে পাশ কাটিয়ে ১৫ আগস্টকে জাতীয় শোক দিবস ঘোষণা করেন। অধ্যাদেশটি পরে সংসদে একটি বিলের মাধ্যমে অনুমোদিত হয়। ২০০১ সালে বাংলাদেশ জাতীয়তাবাদী দল নেতৃত্বাধীন চার দলীয় ঐক্যজোট ক্ষমতায় এলে তারা বিলটি পরিবর্তন করে ও শোক দিবস পালনের সিদ্ধান্ত বাতিল করে। সেই সময় সরকারি স্বীকৃতি না থাকলেও আওয়ামী লীগের নেতাকর্মীরা দিবসটির পালন অব্যাহত রাখে। ছয় বছর পর বাংলাদেশ হাইকোর্ট ১৫ই অগাস্টকে জাতীয় শোক দিবস হিসেবে পুনর্বহাল করে। যার পরিপ্রেক্ষিতে ২০০৮ সালে তত্ত্বাবধায়ক সরকার পুনরায় দিনটিতে ছুটি চালু করে। সমাজবিজ্ঞানী হাসানুজ্জামান চৌধুরী এক লেখায় লিখেন যে, বিএনপি নেত্রী ও প্রাক্তন প্রধানমন্ত্রী খালেদা জিয়া আওয়ামী লীগকে অবজ্ঞা করতে এবং দিবসটিকে উপহাস করতে তার জন্মদিন পরিবর্তন করে ১৫ই আগস্ট করেছিলেন।
পরবর্তীতে আওয়ামী লীগ পুনরায় ক্ষমতায় আসার পর, প্রতি বছর ১৫ আগস্টকে শোক দিবস হিসেবে পালন করত।
২০২৪ সালের ১৩ অগাস্ট অন্তর্বর্তী সরকার এই দিনের সাধারণ ছুটি বাতিল ঘোষণা করে। এরপর ১৬ অক্টোবর ২০২৪ তারিখ সরকার এই দিবসটি জাতীয় দিবসের তালিকা থেকে বাদ দিয়ে পরিপত্র জারি করে।
এই দিন সূর্যোদয়ের সঙ্গে সঙ্গে সরকারি, আধাসরকারি, স্বায়ত্তশাসিত প্রতিষ্ঠান, শিক্ষাপ্রতিষ্ঠান, বেসরকারি ভবনসহ বিদেশে বাংলাদেশ মিশনগুলোয় জাতীয় পতাকা অর্ধনমিত রাখা হত। বিশেষ মুনাজাত ও কোরআন তিলাওয়াত করা হত। প্রধানমন্ত্রী সকালে ধানমন্ডিতে জাতির পিতার প্রতিকৃতিতে শ্রদ্ধা নিবেদন করতেন। এরপর বনানীতে ১৫ আগস্ট নিহত শহীদদের কবরে শ্রদ্ধা জানানো হত। টুঙ্গিপাড়ায় জাতির পিতার সমাধিতে পুষ্পার্ঘ্য অর্পণ করা হত। এ সময় ফাতিহা পাঠ ও সশস্ত্র বাহিনীর গার্ড অব অনার প্রদানসহ বিশেষ মুনাজাত ও দোয়া মাহফিল হত। বাদ জোহর সারা দেশে মসজিদ, মন্দির, গির্জাসহ ধর্মীয় প্রতিষ্ঠানে বিশেষ মুনাজাত ও প্রার্থনা করা হত। বেতার ও টেলিভিশন শোক দিবসের অনুষ্ঠানমালা সরাসরি সম্প্রচার করত। সংবাদপত্রগুলো বিশেষ ক্রোড়পত্র প্রকাশ করত। সারাদেশের বিভিন্ন প্রতিষ্ঠানে রচনা প্রতিযোগিতার আয়োজন করা হত।
কাশী বিশ্বনাথ মন্দির, উত্তরকাশী

কাশী বিশ্বনাথ মন্দির ভারতের উত্তরাঞ্চলের উত্তরকাশী শহরে অবস্থিত একটি বিখ্যাত হিন্দু মন্দির। উত্তরকাশী ভৈরব চকের কাছে এই মন্দিরের অবস্থান। উখিমঠ বা কেদারনাথের মন্দিরের আদলে এই মন্দিরটি নির্মিত হয়।
প্রবেশদ্বারের পরে ডান দিকে আছে প্রাচীন গণেশ মন্দির। মন্দির চত্বরের ডান দিকে টিনের ছাউনির নিচে অনেকগুলো যজ্ঞ কুণ্ড আছে। এর বিপরীতের মন্দিরটি শক্তিমন্দির নামে অভিহিত। এই মন্দিরের ভিতরে একটি ত্রিশূল পোঁতা আছে। এই মন্দিরের সামনেই বিশ্বনাথ মন্দিরের অবস্থান। মন্দিরের প্রথম অংশে আছে বিশ্বনাথের বাহন নন্দীর কালো পাথরের মূর্তি। এর পরের অংশে আছে শ্রী বিশ্বনাথের শিবলিঙ্গ। এটি গোলাকার কালো পাথরের এবং এটি একটু বাঁ দিকে হেলানো। স্থানীয় নিত্য পুরোহিতের বক্তব্য অনুসারে এই লিঙ্গটি স্বয়ম্ভু। প্রায় ৫৫০ বছর আগে এই মন্দিরটি নির্মিত হয়েছিল বলে মনে করা হয়; যদিও নির্মাতার নাম জানা যায়নি। বহুবার সংস্কার হলেও মন্দিরের মূল কাঠামোর কোন পরিবর্তন ঘটেনি।
রাকুল প্রীত সিং

রাকুল প্রীত সিং (হিন্দি: राकुल प्रीत सिंह, পাঞ্জাবি: ਰਾਕੁਲ ਪ੍ਰੀਤ ਸਿੰਘ) হলেন একজন ভারতীয় চলচ্চিত্র অভিনেত্রী এবং মডেল যিনি বিশেষ করে তেলুগু চলচ্চিত্রে কাজ করে থাকেন। তাকে তামিল, বলিউডে এবং কর্ণাঠক চলচ্চিত্রে কাজ করতেও দেখা যায়। 
কলেজ থাকাকালীন সময় থেকে রাকুল মডেলিংয়ের সাথে যোগ দেন এবং এমন সময়ে তিনি কর্ণাঠক ছবি "গিল্লি" (২০০৯) দিয়ে চলচ্চিত্র জীবনে পদচারণা শুরু করেন। ২০১১ সালে তিনি ফেমিনা মিস্‌ ইন্ডিয়াতে নাট্যাভিনয়ে (pageant) যোগদান করে পঞ্চম স্থান পান এবং 'মিস ইন্ডিয়া (জনতার বিচারে)'-সহ পাঁচটি নাট্য পদবী লাভ করেন। পরবর্তীকালে তিনি নিজেকে পুরোদমে অভিনেত্রী হিসেবে নির্বাচন করেন এবং একই বছর তিনি প্রথম তেলুগু চলচ্চিত্র "কেরাটাম" করেন। পরের বছর করেন প্রথম তামিল ছবি "থাডাইয়ারা থাক্কা"। ২০১৪ সালে তিনি প্রথম হিন্দি ছবি "ইয়ারিয়া" দিয়ে বলিউডে পা রাখেন। ছবিটিতে তার কাজ সমাদৃত হয়। 
রাকুলের ব্যবসায়িকভাবে করা এপর্যন্ত ছবিগুলো হলো "ভেঙ্কটাদ্রি এক্সপ্রেস" (২০১৩), "কারেন্ট থিগা" (২০১৪) ও "লৌকায়াম" (২০১৪), যা তাকে ইন্ডাস্ট্রির বড় বড় প্রজেক্টের ছবিতেগুলো যেমন "কিক্‌ ২" (২০১৫), "ব্রুস লি" (২০১৫), "নান্নাকু প্রেমাথো" (২০১৬) এবং "সাররাইনোডু" (২০১৬) ইত্যাদিতে নির্বাচিত হতে সহায়তা করে।
নয়া দিল্লিতে তিনি একটি সম্ভ্রান্ত পাঞ্জাব পরিবারে জন্মগ্রহণ করেন। রাকুল আর্মি পাবলিক স্কুল, দাউলা কুয়ান-এ পড়ালেখা করেন এবং পরে গণিতে জিসাস এন্ড মেরি কলেজ, ইউনিভার্সিটি অব দিল্লীতে পড়াশুনা করেন। তিনি গলফ খেলার একজন সক্রিয় খেলোয়াড় ছিলেন এবং জাতীয় পর্যায়েও অংশ নেন।
রাকুল প্রীত সিং সামাজিক কাজেও যুক্ত আছেন। ভারতের অন্যতম সামাজিক আন্দোলন 'বেটি বাঁচাও' প্রোগ্রামের শুভেচ্ছাদূত হিসেবে দায়ীত্ব পালন করছেন তিনি।
তিনটি সেনা অভ্যুত্থান ও কিছু না বলা কথা

তিনটি সেনা অভ্যুত্থান ও কিছু না বলা কথা ১৯৭৫ সালে ঢাকা ক্যান্টনমেন্টে সংগঠিত তিনটি সেনা-অভ্যুত্থান এর ঘটনা নিয়ে লিখিত একটি গুরুত্বপূর্ণ বই। ঢাকার স্টেশন কমান্ডার লে. কর্ণেল (অব:) এম এ হামিদ পিএসসি ঐতিহাসিক অভ্যুত্থানগুলো এর ঘটনাক্রম এই বইতে তুলে ধরেন। লে. কর্ণেল (অব:) এম এ হামিদ লিখিত এই বইটি আগষ্ট থেকে নভেম্বরের মধ্যে সাধিত তিনটি সেনা অভ্যুত্থান সম্বন্ধে বেশ নির্ভরযোগ্য বই বলেই মনে হয়।
বাংলাদেশের ইতিহাসে ভয়াবহ তিনটি সেনা অভ্যুত্থান সংঘটিত হয় ১৯৭৫ সালের ১৫ই আগস্ট, ৩রা নভেম্বর এবং ৭ই নভেম্বর। যাতে প্রাণ হারান রাষ্ট্রপতি বঙ্গবন্ধু শেখ মুজিবুর রহমান, তার পরিবারের অধিকাংশ সদস্য, অসংখ্য সেনা অফিসার, তাদের পরিবারের লোকজন। এসব অভ্যুত্থানে নিহত হন। খুনীদের অধিকাংশ পাকিস্তান প্রত্যাগত সেনা সদস্য। অভ্যুত্থানগুলো ঘটার সময় লেখক এম এ হামিদ ঢাকার স্টেশন কমান্ডার হিসেবে কর্মরত ছিলেন। পরিবারসহ ক্যান্টনমেন্টেই অবস্থান করছিলেন। লেখক বইটিতে সেনা অভ্যুত্থানগুলো সম্পর্কে বিভিন্ন প্রশ্নের উত্তর খুঁজেছেন, এবং জন্ম দিয়েছেন কিছু নতুন প্রশ্নের।
শ্রীকান্ত কিদাম্বি

শ্রীকান্ত কিদাম্বি একজন ব্যাডমিন্টন খেলোয়াড়। ১১ই আগস্ট ২০১৬ র হিসাবে আন্তর্জাতিক ক্রীড়াক্ষেত্রে বিশব র‍্যাংকিং ১১ করে বর্তমানে ভারতীয় পুরুষ খেলোয়াড়দের মধ্যে সর্বোচ্চ স্থানে রয়েছেন তিনি। ২০১৪ চীন ওপেন সুপার সিরিজ প্রিমিয়ার এর ফাইনালে লিন ড্যান কে ২১-১৯, ২১-১৭ পয়েন্টে হারিয়ে তিনি প্রথম ভারতীয় ব্যাডমিন্টন খেলোয়াড় হিসাবে সুপার সিরিজ প্রিমিয়ার খেতাব জেতেন।. শ্রীকান্ত হায়দারাবাদের গোপী চাঁদ ব্যাডমিন্টন অ্যাকাডেমি তে অনুশীলন করেন এবং ব্যাংগালোরের জিও স্পোর্টস এর দ্বারা স্পন্সরড এছাড়া লি-নিং নামক সংস্থাও তাকে স্পনসর করে।
শ্রীকান্ত কিদাম্বি ৭ই ফেব্রুয়ারি, ১৯৯৩ সালে অন্ধ্রপ্রদেশএর গুন্টুর এ জন্মগ্রহণ করেন। তার পিতা কে ভি কিদাম্বি একজন জমিদার এবং মাতা রাধা একজন গৃহবধূ।. শ্রীকান্ত এর বড় ভাই নন্দগোপাল ও একজন ব্যাডমিন্টন খেলোয়াড়।
আইল অফ মান এ ২০১১ যুব কমনওয়েলথ গেমস এ শ্রীকান্ত মিক্সড ডাবলস এ রৌপপদক এবং ডাবলস এ ব্রোঞ্জ পদক লাভ করেন। তিনি পুনেতে অল ইন্ডিয়া জুনিয়ার ইন্টারন্যাশানাল ব্যাডমিন্টন চ্যাম্পিয়নশিপে সিঙ্গেলস এবং ডাবলস বিভাগে চ্যাম্পিয়ন হন।
২০১২এশিয়া মালয়েশিয়া মালদ্বীপ ইন্টারন্যাশনাল চ্যালেঞ্জ এ তৎকালীন জুনিয়র বিশ্ব চ্যাম্পিয়ন জুলফাদি জুলকিফফ্লি কে পরাজিত করে পুরুষ সিঙ্গেলস খেতাব জেতেন।.
থাইল্যান্ড ওপেন গ্রাঁ প্রী গোল্ড প্রতিযোগীতায় শ্রীকান্ত তৎকালীন বিশ্ব ক্রমপর্যায়ে ৮ নম্বরে থাকা এবং স্থানীয় ফেভারিট খেলোয়াড় বুনশাক পনসানা কে স্ট্রেট সেটে হারিয়ে পুরুষদের সিঙ্গেলস বিভাগে খেতাব জেতেন।. ওই একই বছরে দিল্লিতে অল ইন্ডিয়া সিনিয়র ন্যাশনাল চ্যাম্পিয়নশিপে সেইসময়কার জাতীয় চ্যাম্পিয়ন এবং অলিম্পিয়ান পারুপাল্লি কাশ্যাপ লে পরাস্ত করে শ্রীকান্ত তার প্রথম সিনিয়র জাতীয় খেতাব অর্জন করেন। ইন্ডিয়ান ব্যাডমিন্টন লিগে দ্বিতীয় স্থান অর্জনকারী আওয়াধে ওয়ারিয়র্স দলের সদস্য ছিলেন তিনি।
লখনৌ তে অনুষ্ঠিত ২০১৪ ইন্ডিয়ান ওপেন গ্রাঁ প্রী গোল্ড প্রতিযোগীতায় শ্রীকান্ত দ্বিতীয় স্থানে শেষ করেন এবং ২০১৪ মালেশিয়ান ওপেন এ কোয়ার্টার ফাইনালিস্ট ছিলেন। ২০১৪ গ্লাসগো কমনওয়েলথ গেমসে মিক্সড-টিম ইভেন্টে ইন্ডিয়ান ব্যাডমিন্টন কন্টিনজেন্ট সেমি ফাইনাল অবধি পৌঁছায়, সেই দলে শ্রীকান্ত ছিলেন। ওই একই প্রতিযোগিতায় তিনি পুরুষদের সিঙ্গেলস বিভাগে কোয়ার্টার ফাইনালে পৌঁছান। ২০১৪র নভেম্বরে চীন ওপেন সুপার সিরিজ প্রিমিয়ার প্রতিযোগিতায় ফাইনালে পাঁচবারের বিশ্ব চ্যাম্পিয়ন এবং দুবারের স্টেট সেট কে (২১-১৯ এবং ২১-১৭) তে হারিয়ে শ্রীকান্ত প্রথম ভারতীয় হিসাবে তিনি সুপার সিরিজ প্রিমিয়ার মেনস খেতাব জয় করেন। এরপর হংকং ওপেন সুপার সিরিজ এ চৌ টিয়েন চেন কে প্রাথমিক রাউন্ডেই পরাস্ত করে তিনি সেমিফাইনালে পৌঁছান, কিন্তু সেমিফাইনালে চীন এর চেন লং এর কাছে তিন সেটের লড়াই এ পরাস্ত হন। উক্ত জয়গুলির সুবাদে শ্রীকান্ত ওয়ার্ল্ড সুপার সিরিজ ফাইনালস এ প্রতিদবন্ধবীতা করার যোগ্যতা অর্জন করেন। গ্রুপ পর্যায়ে কেন্টো মোমোতা কে (১৫-২১, ২১-১৬, ২১-১০) এবং ট্মি সুগিয়ার্তো কে (২১-১৮ এবং ২১-১৩) পরাজিত করে মর্যাদাপূর্ন বি ডাবলু এফ সুপার সিরিজ মাস্টার্স ফাইনালস এর সেমিফাইনালে পৌঁছান কিন্তু পুনরায় চীন এর চেন লং এর কাছে পরাস্ত হন।.
২০১৫ সুইস ওপেন গ্রাঁ প্রী গোল্ড প্রতিযোগীতায় ভিক্টর এক্সেলসেন কে (২১-১৫, ১২-২১ এবং ২১-১৪) হারিয়ে শ্রীকান্ত প্রথম ভারতীয় পুরুষ হিসাবে সোনা জয় করেন। এই বছরই তিনি ইন্ডিয়ান ওপেন সুপার সিরিজ খেতাব জয় করেন ফাইনালে সেই ভিক্টর এক্সেলসেন কে হারিয়ে।
২০১৬ জানুয়ারিতে মালয়েশিয়া মাস্টার্স এর সেমিফাইনালে উঠে শ্রীকান্ত ইসকান্দার জুলকারণাইন এর কাছে পরাস্ত হন।